title: Id-Deċiżjoni tal-Kunsill tat-18 ta' Ġunju 2003 li temenda d-Deċiżjoni tal-Kunsill 2000/604/KE dwar il-kompożizzjoni u l-istatuti tal-Kumitat tal-Politika Ekonomika

text:
Avviż Legali Importanti

|

32003D0475

Official Journal L 158 , 27/06/2003 P. 0055 - 0057

		Id-Deċiżjoni tal-Kunsilltat-18 ta' Ġunju 2003li temenda d-Deċiżjoni tal-Kunsill 2000/604/KE dwar il-kompożizzjoni u l-istatuti tal-Kumitat tal-Politika Ekonomika(2003/475/KE)IL-KUNSILL TA' L-UNJONI EWROPEA,Wara li kunsidra t-Trattat li jistabbilixxi l-Komunità Ewropea, u b'mod partikolari l-Artikolu 209 tiegħu,Wara li kunsidra l-opinjoni tal-Kummissjoni [1],Billi:(1) Il-Kumitat tal-Politika Ekonomika huwa previst fl-Artikolu 272 tat-Trattat.(2) Fid-29 ta' Settembru 2000 il-Kunsill adotta d-Deċiżjoni 2000/604/KE dwar il-kompożizzjoni u l-istatuti tal-Kumitat tal-Politika Ekonomika [2].(3) Dawn l-Istatuti wasslu biex il-Kumitat ikun jista' jaħdem sew.(4) Wara d-deċiżjoni meħuda mill-Kapijiet ta' l-Istat jew tal-Gvern fil-Kunsill Ewropew ta' Diċembru 2002 li sar f'Kopenhagen, ghaxar membri ġodda iffirmaw nhar is-16 ta' April 2003 it-Trattat ta' l-Adeżjoni fl-Unjoni Ewropea u li huma mistennija jissieħbu fl-1 ta' Mejju 2004.(5) Il-Kumitat tal-Politika Ekonomika għandu jkompli jaħdem b'mod effettiv wara t-tkabbir.(6) Il-Komposizzjoni u l-Istatuti tal-Kumitat tal-Politika Ekonomika għandhom ikunu aġġornati kif suppost,(14) L-Istati Membri, il-Kummissjoni u l-Bank Ċentrali Ewropew għandhom ikunu rappreżentati tajjeb fil-Kumitat. Kull wieħed minnhom għandu jinnomina żewġ membri.IDDEĊIEDA DAN LI ĠEJ:Artikolu 1Id-Deċiżjoni 2000/604/KE qed hawnhekk tiġi emendata kif ġej:(a) il-premessa 14 għandha tinbidel b'dan li ġej:"(14) L-Istati Membri, il-Kummissjoni u l-Bank Ċentrali Ewropew għandhom ikunu rappreżentati tajjeb fil-Kumitat. Kull wieħed minnhom għandu jinnomina żewġ membri.";(b) l-Anness għandu jinbidel bl-Anness li jinsab hawnhekk.Artikolu 2Din id-deċiżjoni għandha tidħol fis-seħħ fl-1 ta' Lulju 2003.Magħmulha fil-Lussemburgu, fit-18 ta' Ġunju 2003.Għall-KunsillIl-PresidentG. Drys[1] ĠU C 127, tad-29.5.2003, p. 33.[2] ĠU L 257, tal-11.10.2000, p. 28.--------------------------------------------------L-ANNESS"L-ANNESSL-ISTATUTI TAL-KUMITAT TAL-POLITIKA EKONOMIKAPARTI I: IL-KOMPITI TAL-KUMITATArtikolu 11. Mingħajr preġudizzju għall-Artikoli 114 u 207 tat-Trattat, il-Kumitat tal-Politika Ekonomika (minn hawn il quddiem imsejjaħ 'il-Kumitat), għandu jgħin biex jitħejja x-xogħol tal-Kunsill fil-koordinament tal-politika ekonomika ta' l-Istati Membri u l-Komunità, u jagħti parir lill-Kummissjoni u lill-Kunsill.2. Il-Kumitat għandu jgħin ukoll fit-tħejjija tax-xogħol tal-Kunsill billi jagħmel analiżi ekonomika, jagħti opinjonijiet fuq il-metodoloġiji, u jagħmel abbozz ta' formulazzjonijiet għal rakkomandazzjonijiet ta' politika, speċjalment fuq politika strutturali biex jitjieb il-potenzal tat-tkabbir u ta' l-impiegi fil-Komunità. F'dan il-kuntest, dan għandu jiffoka b'mod partikolari fuq:(a) it-tħaddim ta' l-oġġetti, tal-kapital, tas-servizzi u s-swieq tax-xogħol, inklużi pagi, produttività, u l-iżviluppi fl-impieg u l-kompetittività,(b) ir-rwol u l-effiċenza tas-settur pubbliku u s-sostenibbilità għal żmien twil tal-finanzi pubbliċi,(ċ) l-implikazzjonijiet wiesgħa ekonomiċi ta' politika speċifika, bħal dik marbuta ma' l-ambjent, ir-riċerka, kif ukoll l-iżvilupp u l-koeżjoni soċjali.3. Fl-oqsma msemmija fuq, il-Kumitat għandu, mingħajr preġudizzju għall-Artikoli 114 u 207 tat-Trattat, jagħti appoġġ lix-xogħol tal-Kunsill, b'mod speċjali fil-formulazzjoni tal-linjigwidi wiesgħa tal-politika ekonomika, u għandu jgħin fil-proċedura ta' sorveljanza multilaterali li hemm imsemmija fl-Artikolu 99(3) tat-Trattat. F'dan il-kuntest, il-Kumitat għandu jagħmel reviżjonijiet regolari fuq il-pajjiżi li jiffokaw b'mod speċjali fuq ir-riformi strutturali fl-Istati Membri.4. Mingħajr preġudizzju għall-Artikoli 130 u 207 tat-Trattat, il-Kumitat għandu jgħin fix-xogħol tal-Kunsill taħt it-Titolu ta' l-Impieg li hemm fit-Trattat.5. Il-Kumitat għandu jappoġġja lill-Kumitat Ekonomiku u Finanzjarju, b'mod speċjali billi jżomm taħt reviżjoni l-iżviluppi makro-ekonomiċi ta' perjodu qasir u medju fl-Istati Membri u l-Komunità u billi jipprovdi analiżi u opinjoni, partikolarment fuq il-kwistjonijiet metodoloġiċi marbuta ma' l-interazzjoni bejn il-politika strutturali u makro-ekonomika u fuq l-iżviluppi fis-salarji fl-Istati Membri u l-Komunità.6. Il-Kumitat għandu jipprovdi qafas li fi ħdanu d-djalogu makro-ekonomiku li jinvolvi r-rappreżentanti tal-Kumitat (inkluż il-Bank Ċentrali Ewropew), tal-Kumitat Ekonomiku u Finanzjarju, tal-Kumitat ta' l-Impjiegi, tal-Kummissjoni u ta' l-imsieħba soċjali, ikun jista' jitwettaq fuq livell tekniku.7. Il-Kumitat għandu jkun ikkonsultat mill-Kummissjoni fuq ir-rata massima ta' żieda għan-nefqa mhux obbligatorja tal-budget ġenerali ta' l-Unjoni Ewropea, kif previst fl-Artikolu 272 tat-Trattat.Artikolu 2Il-Kumitat għandu jagħti l-opinjonijiet tiegħu fuq it-talba li ssir mill-Kunsill, jew mill-Kummissjoni jew mill-Kumitat Ekonomiku u Finanzjarju jew inkella fuq l-inizjattiva tiegħu stess.Artikolu 3Fit-twettiq tal-kompiti tiegħu, il-Kumitat għandu jaħdem mill-qrib mal-Kumitat Ekonomiku u Finanzjarju meta jagħmel rapport lill-Kunsill. Fl-għajnuna tiegħu biex iħejji l-linjigwidi wiesgħa tal-politika ekonomika, l-Kumitat għandu jirrapporta lill-Kumitat Ekonomiku u Finanzjarju. Dan għandu jikkoordina x-xogħol tiegħu mal-Kumitat ta' l-Impiegi u ma' kumitati oħra, kif ukoll ma' gruppi ta' ħidma li jkunu qed iħejju x-xogħol tal-Kunsill fl-oqsma fejn dawn il-kumitati u gruppi ta' ħidma jkunu kompetenti.PART II: Il-KOMPOSIZZJONIArtikolu 41. L-Istati Membri, l-Kummissjoni u l-Bank Ċentrali Ewropew għandhom kull wieħed jaħtru żewġ membri għal dan il-Kumitat.2. Il-membri tal-kumitat għandhom jintgħażlu minn fost l-uffiċjali anzjani li jkollhom kompetenza kbira fil-qasam tal-formulazzjoni tal-politika ekonomika u strutturali.Artikolu 5Il-membri tal-Kumitat għandhom ikunu mmexxija, fit-twettiq tad-doveri tagħhom, mill-interessi ġenerali tal-Komunità.PART III: IL-PRESIDENT U S-SEGRETARJATArtikolu 61. Il-Kumitat għandu jeleġġi minn fost il-membri tiegħu, b'maġġoranza tal-membri tiegħu, president u sa tliet viċi-presidenti għal perjodu ta' sentejn. Bħala regola, t-terminu ta' sentejn m'għandux jiġġedded.2. Il-president għandu jiddelega d-dritt tal-vot tiegħu/tagħha lil membru ieħor tad-delegazzjoni tiegħu/tagħha.Artikolu 7Jekk dan/din ma jkunx(tkunx) jista'(tista') jwettaq(twettaq) l-obbligi tiegħu/tagħha, il-president għandu jinbidel minn wieħed mill-viċi-presidenti tal-Kumitat.Artikolu 81. Il-Kumitat għandu jkun megħjun minn segretarjat taħt id-direzzjoni ta' segretarju. Is-segretarju u l-istaff tas-segretarjat li hu meħtieġ biex jitwettqu l-kompiti tas-segretarjat għandhom ikunu provduti mill-Kummissjoni. Is-segretarju għandu jinħatar mill-Kummissjoni wara konsultazzjoni mill-Kumitat. Meta dawn iwettqu r-responsabbiltajiet tagħhom lejn il-Kumitat, is-segretarju u l-istaff tiegħu/tagħha għandhom jaħdmu fuq l-istruzzjonijiet tal-Kumitat.2. L-ispejjeż tal-Kumitat għandhom ikunu inklużi fl-estimi tal-Kummissjoni.PART IV: IL-PROCEDURI LEGALIArtikolu 9Jekk ikun hemm talba biex jittieħed vot, l-opinjonijiet jew ir-rapporti għandhom ikunu adottati b'maġġoranza ta' membri. Kull membru għandu jkollu vot wieħed. Madankollu, meta jingħata parir jew opinjoni dwar kwistjonijiet li fuqhom il-Kunsill wara jista' jieħu xi deċiżjoni, l-membri mill-banek ċentrali u l-Kummissjoni jistgħu jieħdu sehem sħiħ fid-diskussjoni, iżda ma jistgħux jivvutaw. Il-Kumitat għandu jirrapporta wkoll fuq dawk l-opinjonijiet tal-minorità jew inkella dawk konverġenti li jkunu tqajmu waqt id-diskussjoni.Artikolu 10Bħala regola, l-membri biss jistgħu jitkellmu matul il-laqgħat tal-Kumitat.Artikolu 11Il-Kumitat jista' jafda l-istudju ta' kwistjonijiet speċifiċi lis-sotto-kumitati jew inkella lill-gruppi ta' ħidma. Il-presidenza ta' dawn il-gruppi għandha titwettaq minn xi membru tal-Kumitat, maħtur mill-Kumitat stess.Artikolu 12Il-Kumitat, is-sotto-kumitati jew il-gruppi ta' ħidma jistgħu jistiednu lil xi esperti biex jgħinuhom.Artikolu 13Il-Kumitat għandu jitlaqqa' mill-president fuq l-inizjattiva tiegħu proprja, jew fuq it-talba tal-Kunsill, tal-Kummissjoni jew inkella minn ta' l-anqas ħames membri.Artikolu 141. Bħala regola, il-president għandu jirrappreżenta lill-Kumitat; b'mod speċjali l-president jista' jkun awtorizzat mill-Kumitat biex jirrapporta fuq id-diskussjonijiet u jagħti, oralment, kummenti dwar l-opinjonijiet u r-rapporti mħejjija mill-Kumitat.2. Il-president tal-Kumitat għandu jkollu r-responsabbiltà li jżomm ir-relazzjonijiet tal-Kumitat mal-Parlament Ewropew, li dan għandu jinżamm infurmat, kif xieraq, dwar ix-xogħol tal-Kumitat.Artikolu 151. Kemm-il darba ma jkunx deċiż mod ieħor, il-proċeduri legali tal-Kumitat għandhom ikunu kunfidenzali. L-istess regola għandha tgħodd għall-proċeduri legali tas-sotto-kumitati jew il-gruppi ta' ħidma ta' dan il-Kumitat.2. Ir-rapporti jew l-opinjonijiet imħejjija mill-Kumitat għandhom ikunu disponibbli għall-pubbliku wara li dawn ikunu ġew komunikati lill-indirizzant, kemm-il darba ma jkunx hemm raġunijiet oħra biex dawn jinżammu kunfidenzali.Artikolu 16Il-Kumitat għandu jadotta l-arranġamenti proċedurali tiegħu stess."--------------------------------------------------


title: Id-Deċiżjoni tal-Kunsill tat-18 ta' Ġunju 1986 li taċċetta, f'isem il-Komunità, ir-rakkommandazzjoni tal-Kunsill tal-Kooperazzjoni Doganali tas-16 ta' Ġunju 1982 li tirrigwarda l-użu ta' kodiċi sabiex jiġu rappreżentati l-modi tat-trasport

text:
Avviż Legali Importanti

|

31986D0257

Official Journal L 167 , 24/06/1986 P. 0032 - 0033 Finnish special edition: Chapter 2 Volume 4 P. 0121  Swedish special edition: Chapter 2 Volume 4 P. 0121

		Id-Deċiżjoni tal-Kunsilltat-18 ta' Ġunju 1986li taċċetta, f'isem il-Komunità, ir-rakkommandazzjoni tal-Kunsill tal-Kooperazzjoni Doganali tas-16 ta' Ġunju 1982 li tirrigwarda l-użu ta' kodiċi sabiex jiġu rappreżentati l-modi tat-trasport(86/257/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea,Wara li kkunsidra l-proposta mill-Kummissjoni,Billi, bla ħsara għal ċerti kundizzjonijiet ta' applikazzjoni, jistgħu jiġu aċċettati mill-Komunità r-rakkommandazzjonijiet tal-Kunsill tal-Kooperazzjoni Doganali tas-16 ta' Ġunju 1982 li tirrigwarda l-użu ta' kodiċi sabiex jiġu rappreżenti l-modi tat-trasport,IDDEĊIEDA KIF ĠEJ:Artikolu 1Hija hawnhekk aċċettata f'isem il-Komunità r-rakkommandazzjoni tal-Kunsill tal-Kooperazzjoni Doganali tas-16 ta' Ġunju 1982 li tirrigwarda l-użu ta' kodiċi sabiex jiġu rrappreżentati l-modi tat-trasport, bla ħsara għal ċerti kundizzjonijiet ta' applikazzjoni.It-test tar-rakkommandazzjoni huwa mehmuż ma’ din id-Deċiżjoni kif inhuma l-kundizzjonijiet ta' l-applikazzjoni.Artikolu 2Il-President tal-Kunsill għandu jinnotifika lis-Segretarjat tal-Kunsill tal-Kooperazzjoni Doganali dwar l-aċċettazzjoni mill-Komunità bla ħsara għal ċerti kundizzjonijiet ta' l-applikazzjoni tar-rakkommandazzjoni riferita f'Artikolu 1.Magħmul fil-Lussemburgu, fit-18 ta' Ġunju 1986.Għall-KunsillIl-PresidentN. Smit-Kroes--------------------------------------------------IR-RAKKOMMANDAZZJONI TAL-KUNSILL TAL-KOOPERAZZJONI DOGANALItas-16 ta' Ġunju 1982li tirrigwarda l-użu ta' kodiċi sabiex jiġu rrappreżentati l-modi tat-trasportIL-KUNSILL TAL-KOOPERAZZJONI DOGANALI,li jiffaċilita l-iskambju internazzjonali ta' l-informazzjoni bejn l-amministrazzjonijiet Doganali u bejn l-amministrazzjonijie Doganali u l-utenti kummerċjali internazzjonali,WARA LI KKUNSIDRAilli huwa mixtieq illi għandu jintuża kodiċi miftiehem internazzjonalment u li japplika universalment sabiex jiġu rrappreżentati l-modi tat-trasport f'dan l-iskambju internazzjonali ta' l-informazzjoni,illi l-binja tal-kodiċi li qiegħda fir-rakkommandazzjoni tal-KEE hawn fuq imsemmija tipprovdi bażi xieraq sabiex jiġu rrappreżentati l-modi tat-trasport fl-iskambju internazzjonali ta' l-informazzjoni,lill-Istati, sewwa jekk Membri tal-Kunsill u sewwa jekk le, u lill-Għaqdiet Doganali jew Ekonomiċi li jaċċettaw din ir-rakkommandazzjoni sabiex jinnotifikaw lis-Segretarju-Ġenerali bl-aċċettazzjoni tagħhom, mid-data li fiha huma jridu japplikaw ir-rakkommandazzjoni, u tal-kondizzjonijiet ta' l-applikazzjoni tagħha. Is-Segretarju-Ġenerali jrid jittrasmetti dan it-tgħrif lill-amministrazzjonijiet tad-dwana tal-Membri kollha. Irid jittrasmetti wkoll lil kull amministrazzjoni tad-dwana dwar minn mhux membru jew dwar il-Għaqdiet Doganali jew Ekonomiċi li jkunu aċċettaw din ir-rakkommandazzjoni.ir-rakkommandazzjoni Nru 19 adottata f'Marzu 1981 mill-Grupp tax-Xogħol dwar il-Faċilitazzjoni tal-Proċeduri Kummerċjali Internazzjonali tal-Kummissjoni Ekonomika għall-Ewropa (KEE) li tirrakkommanda l-użu tal-binja ta' kodiċi numeriku ta' ċifra waħda sabiex jiġu rrappreżentati l-modi tat-trasport għall-għanijiet kummerċjali internazzjonali,WARA LI KKUNSIDRAilli huwa mixtieq illi għandu jintuża kodiċi miftiehem internazzjonalment u li japplika universalment sabiex jiġu rrappreżentati l-modi tat-trasport f'dan l-iskambju internazzjonali ta' l-informazzjoni,illi l-binja tal-kodiċi li qiegħda fir-rakkommandazzjoni tal-KEE hawn fuq imsemmija tipprovdi bażi xieraq sabiex jiġu rrappreżentati l-modi tat-trasport fl-iskambju internazzjonali ta' l-informazzjoni,lill-Istati, sewwa jekk Membri tal-Kunsill u sewwa jekk le, u lill-Għaqdiet Doganali jew Ekonomiċi li jaċċettaw din ir-rakkommandazzjoni sabiex jinnotifikaw lis-Segretarju-Ġenerali bl-aċċettazzjoni tagħhom, mid-data li fiha huma jridu japplikaw ir-rakkommandazzjoni, u tal-kondizzjonijiet ta' l-applikazzjoni tagħha. Is-Segretarju-Ġenerali jrid jittrasmetti dan it-tgħrif lill-amministrazzjonijiet tad-dwana tal-Membri kollha. Irid jittrasmetti wkoll lil kull amministrazzjoni tad-dwana dwar minn mhux membru jew dwar il-Għaqdiet Doganali jew Ekonomiċi li jkunu aċċettaw din ir-rakkommandazzjoni.illi l-Istati, sewwa jekk huma Membri tal-Kunsill u sewwa jekk le, u l-Għaqdiet Doganali jew Ekonomiċi għandhom jużaw il-binja ta' kodiċi numeriku b'ċifra waħda li tinsab fir-rakkommandazzjoni tal-KEE hawn fuq u l-verżjonijiet riveduti fil-ġejjieni ta' dan il-kodiċi sabiex jiġu rrappreżentati l-modi tat-trasport fl-iskambju internazzjonali ta' l-informazzjoni bejn l-amministrazzjonijiet tad-dwana u bejn l-amministrazzjonijiet tad-dwana u l-utenti kummerċjali internazzjonali kulmeta jkun hemm il-ħtieġa ta' denominazzjoni kodifikata,JITLOBilli huwa mixtieq illi għandu jintuża kodiċi miftiehem internazzjonalment u li japplika universalment sabiex jiġu rrappreżentati l-modi tat-trasport f'dan l-iskambju internazzjonali ta' l-informazzjoni,illi l-binja tal-kodiċi li qiegħda fir-rakkommandazzjoni tal-KEE hawn fuq imsemmija tipprovdi bażi xieraq sabiex jiġu rrappreżentati l-modi tat-trasport fl-iskambju internazzjonali ta' l-informazzjoni,lill-Istati, sewwa jekk Membri tal-Kunsill u sewwa jekk le, u lill-Għaqdiet Doganali jew Ekonomiċi li jaċċettaw din ir-rakkommandazzjoni sabiex jinnotifikaw lis-Segretarju-Ġenerali bl-aċċettazzjoni tagħhom, mid-data li fiha huma jridu japplikaw ir-rakkommandazzjoni, u tal-kondizzjonijiet ta' l-applikazzjoni tagħha. Is-Segretarju-Ġenerali jrid jittrasmetti dan it-tgħrif lill-amministrazzjonijiet tad-dwana tal-Membri kollha. Irid jittrasmetti wkoll lil kull amministrazzjoni tad-dwana dwar minn mhux membru jew dwar il-Għaqdiet Doganali jew Ekonomiċi li jkunu aċċettaw din ir-rakkommandazzjoni.Il-Kundizzjonijiet ta' l-applikazzjoni1. Ir-rakkommandazzjoni għandha tapplika fil-Komunità mill-1 ta' Jannar 1998.2. Il-Kodiċi Nru 6 (it-trasport multi-modali) ma jridx jintuża fil-Komunità, li ma tirrikonoxxix it-trasport multi-modali bħala trasport per se.3. Il-Kodiċi Nru 9 (mhux magħruf) għandu jintuża għat-trasport effettwat permezz tal-awto-propulsjoni.--------------------------------------------------


title: 2009/785/KE: Deċiżjoni tal-Kummissjoni tas- 26 ta’ Ottubru 2009 li temenda d-Deċiżjoni 2008/359/KE li tistabbilixxi l-Grupp ta’ Livell Għoli dwar il-Kompetittività tal-Industrija tal-Agri-Ikel, sabiex testendi l-applikabilità tiegħu

text:
               27.10.2009

               MT

               Il-Ġurnal Uffiċjali tal-Unjoni Ewropea

               L 280/56

         DEĊIŻJONI TAL-KUMMISSJONI
   tas-26 ta’ Ottubru 2009
   li temenda d-Deċiżjoni 2008/359/KE li tistabbilixxi l-Grupp ta’ Livell Għoli dwar il-Kompetittività tal-Industrija tal-Agri-Ikel, sabiex testendi l-applikabilità tiegħu
   (2009/785/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               Id-Deċiżjoni tal-Kummissjoni 2008/359/KE tat-28 ta’ April 2008 li tistabbilixxi l-Grupp ta’ Livell Għoli dwar il-Kompetittività tal-Industrija tal-Agri-Ikel (1) hija applikabbli għal perjodu ta’ żmien limitat.

               (2)

               Il-Grupp ta’ Livell Għoli ikkontribwixxa għall-kompetittività tal-industrija tal-agri-ikel tal-Komunità billi ħejja Rapport dwar il-Kompetittività tal-Industrija Ewropea tal-Agri-Ikel (2), 30 rakkomandazzjoni u Mappa ta’ Inizjattivi Ewlenin li jinkludu azzjonijiet ta’ implimentazzjoni. Dawn l-inizjattivi jeħtieġ li jissuktaw.

               (3)

               Ix-xogħol tal-Grupp ta’ Livell Għoli dwar il-Kompetittività tal-Industrija tal-Agri-Ikel għandu jissokta skont l-istess regoli kif stabbilit b’dik id-Deċiżjoni.

               (4)

               Id-Deċiżjoni 2008/359/KE għandha għalhekk tiġi emendata kif xieraq,

         IDDEĊIDIET KIF ĠEJ:
   Artikolu Uniku
   L-Artikolu 6 tad-Deċiżjoni 2008/359/KE qed jitbiddel b’dan li ġej:

      “Artikolu 6
      Skadenza
      Din id-Deċiżjoni għandha tapplika sal-31 ta’ Diċembru 2010.”

      Magħmul fi Brussell, is-26 ta’ Ottubru 2009.

            Għall-Kummissjoni

         Günter VERHEUGEN

            Viċi President

      (1)  ĠU L 120, 7.5.2008, p. 15.

      (2)  http://ec.europa.eu/enterprise/sectors/food/files/high_level_group_2008/documents_hlg/final_report_hlg_17_03_09_en.pdf


title: Deċiżjoni tal-Kunsill tas- 27 ta’ Ġunju 2006 dwar il-konklużjoni, f'isem il-Komunità Ewropea, tal-Protokoll dwar il-Ħarsien tal-Ħamrija, il-Protokoll dwar l-Enerġija u l-Protokoll dwar it-Turiżmu tal-Konvenzjoni Alpina - Dikjarazzjonijiet

text:
               16.3.2007

               MT

               Il-Ġurnal Uffiċjali ta’ l-Unjoni Ewropea

               119

         DEĊIŻJONI TAL-KUNSILL
   tas-27 ta’ Ġunju 2006
   dwar il-konklużjoni, f'isem il-Komunità Ewropea, tal-Protokoll dwar il-Ħarsien tal-Ħamrija, il-Protokoll dwar l-Enerġija u l-Protokoll dwar it-Turiżmu tal-Konvenzjoni Alpina
   (2006/516/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 175 (1), flimkien ma' l-ewwel sentenza ta' l-ewwel subparagrafu ta' l-Artikolu 300(2) u l-ewwel subparagrafu ta' l-Artikolu 300(3) tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Il-Konvenzjoni dwar il-ħarsien ta’ l-Alpi (hawn aktar 'il quddiem “il-Konvenzjoni Alpina”) ġiet konkluża f’isem il-Komunità Ewropea bid-Deċiżjoni tal-Kunsill 96/191/KE (2).

               (2)

               Il-Kunsill iddeċieda fuq l-iffirmar, f’isem il-Komunità Ewropea, tal-Protokoll dwar il-Ħarsien tal-Ħamrija, il-Protokoll dwar l-Enerġija u l-Protokoll dwar it-Turiżmu tal-Konvenzjoni Alpina (hawn aktar 'il quddiem “il-Protokolli”) bid-Deċiżjoni tal-Kunsill 2005/923/KE (3).

               (3)

               Il-Protokolli huma pass importanti fl-implimentazzjoni tal-Konvenzjoni Alpina, u l-Komunità Ewropea hija impenjata fit-twettiq ta' l-għanijiet ta' din il-Konvenzjoni.

               (4)

               Il-problemi soċjali, ekonomiċi u ekoloġiċi mifruxa fuq aktar minn pajjiż wieħed ta' l-Alpi għadhom sfida ewlenija li għandha tiġi indirizzata f'din iż-żona sensittiva ħafna.

               (5)

               Oqsma ta' Politika tal-Komunità, partikolarment oqsma ta' prijorità kif definiti taħt id-Deċiżjoni Nru 1600/2002/KE tal-Parlament Ewropew u tal-Kunsill tat-22 ta' Lulju 2002 li tistabbilixxi s-Sitt Programm ta' Azzjoni għall-Ambjent (4) għandhom jiġu promossi u msaħħa fir-reġjun ta' l-Alpi.

               (6)

               Wieħed mill-għanijiet ewlenin tal-Protokoll dwar il-Ħarsien tal-Ħamrija huwa s-salvagwardja tar-rwol multifunzjonali tal-ħamrija fuq il-bażi tal-kunċett ta’ l-iżvilupp sostenibbli. Il-produttività sostenibbli tal-ħamrija għandha tiġi żgurata fil-funzjoni naturali tagħha, bħala arkivju ta' l-istorja naturali u kulturali u sabiex ikun garantit l-użu tagħha għall-agrikoltura u l-koltivazzjoni tal-foresti, l-urbaniżmu u t-turiżmu, użi ekonomiċi oħra, it-trasport u l-infrastruttura, u bħala għajn ta’ materja prima.

               (7)

               Kull strateġija għall-ħarsien tal-ħamrija għandha tqis id-diversità konsiderevoli tal-kundizzjonijiet reġjonali u lokali li hemm fir-reġjun ta’ l-Alpi. Il-Protokoll dwar il-Ħarsien tal-Ħamrija għandu jgħin fl-implimentazzjoni ta' miżuri xierqa fil-livell nazzjonali u reġjonali.

               (8)

               Ir-rekwiżiti tal-Protokoll bħas-sorveljanza tal-ħamrija, l-identifikazzjoni ta' żoni ta' riskju għat-tagħwir (soil erosion), l-għargħar u t-tiġrif (landslides), inventarju ta' żoni kkontaminati, u l-istabbiliment ta' bażijiet tad-data armonizzati jistgħu jkunu elementi importanti għal politika Komunitarja dwar il-ħarsien tal-ħamrija, kif muri, inter alia, mid- Direttiva tal-Kunsill 85/337/KE tas-27 ta' Ġunju 1985 dwar l-istima ta' l-effetti ta' ċerti proġetti pubbliċi u privati fuq l-ambjent (5), mid-Direttiva tal-Kunsill 86/278/KEE tat-12 ta’ Ġunju 1986 dwar il-protezzjoni ta' l-ambjent, u b'mod partikolari tal-ħamrija, meta l-ħama tad-drenaġġ jintuża fl-agrikoltura (6) mid-Direttiva tal-Kunsill 92/43/KEE tal-21 ta’ Mejju 1992 dwar il-konservazzjoni ta' l-habitat naturali u tal-fawna u l-flora selvaġġa (7), mid-Direttiva tal-Kunsill 99/31/KE tas-26 ta' April ta' l-1999 dwar ir-rimi ta' skart f’terraferma (8), mir-Regolament tal-Kunsill (KE) Nru 1257/1999 tas-17 ta’ Mejju 1999 dwar is-sostenn għal żvilupp rurali mill-Fond Agrikolu Ewropew għall-Gwida u Garanzija (FAEGG) (9), u mid-Direttiva 2000/60/KE tal-Parlament Ewropew u tal-Kunsill tat-23 ta' Ottubru 2000 li tistabbilixxi qafas għal azzjoni Komunitarja fil-qasam tal-politika ta' l-ilma (10), u.

               (9)

               Il-Protokoll dwar l-Enerġija jirrikjedi miżuri xierqa li għandhom jittieħdu fil-qasam tal-konservazzjoni ta’ l-enerġija, il-produzzjoni ta’ l-enerġija, inkluż il-promozzjoni ta’ l-enerġija li tiġġedded, it-trasport ta’ l-enerġija, it-tqassim u l-użu ta’ l-enerġija biex jitrawmu kundizzjonijiet għall-iżvilupp sostenibbli.

               (10)

               Id-dispożizzjonijiet tal-Protokoll dwar l-Enerġija huma konformi mas-Sitt Programm ta’ Azzjoni għall-Ambjent biex jiġi miġġieled il-bdil fil-klima kif ukoll il-promozzjoni tal-ġestjoni u l-użu sostenibbli tar-riżorsi naturali. Id-dispożizzjonijiet tal-Protokoll huma wkoll konformi mal-politika tal-Komunità dwar l-enerġija, kif stabbiliti fil-White Paper għal “Strateġija u Pjan ta' Azzjoni Komunitarji”, il-Green Paper “Lejn Strateġija Ewropea g]as-sigurta tal-provvista ta' l-enerġija” id-Direttiva 2001/77/KE tal-Parlament Ewropew u tal-Kunsill tas-27 ta' Settembru 2001 dwar il-promozzjoni ta' l-elettriku prodott minn sorsi ta' enerġija rinovabbli fis-suq intern ta' l-elettriku (11), id-Direttiva 2002/91/KE tal-Parlament Ewropew u tal-Kunsill tas-16 ta' Diċembru 2002 dwar il-prestazzjoni ta' l-Enerġija tal-bini (12) u Deċiżjoni Nru 1230/2003/KE tal-Parlament Ewropew u tal-Kunsill tas-26 ta' Ġunju 2003 li tadotta programm pluriennali għall-azzjoni fil-qasam ta' l-enerġija: “Enerġija Intelliġenti — Ewropa” (2003-2006) (13).

               (11)

               Ir-ratifika tal-Protokoll dwar l-Enerġija ssaħħaħ il-kooperazzjoni minn fruntiera għall-oħra bejn l-Iżvizzera, il-Liechtenstein u Monaco. Dan jgħin sabiex jiġi żgurat li l-imsieħba reġjonali għandhom l-istess għanijiet bħall-Komunità Ewropea u li inizjattivi bħal dawn ikopru l-eko-reġjun kollu ta' l-Alpi.

               (12)

               In-Netwerks Trans-Ewropej ta’ l-Enerġija (TEN-E) għandhom jingħataw prijorità u l-miżuri ta’ koordinazzjoni u implimentazzjoni previsti fil-linji ta’ gwida TEN-E fid-Deċiżjoni Nru 1229/2003/KE tal-Parlament Ewropew u tal-Kunsill tas-26 ta' Ġunju 2003 li tistabbilixxi serje ta' linji gwida għan-networks trans-Ewropej ta' enerġija (14) għandhom jiġu applikati meta jkunu qed jiġu żviluppati konnessjonijiet minn pajjiż għall-ieħor, partikolarment linji ta’ l-elettriku b’vultaġġ għoli.

               (13)

               Il-Komunità Ewropea, l-Istati Membri tagħha, l-Iżvizzera, il-Liechtenstein u Monaco huma Partijiet tal-Konvenzjoni ta' Qafas tan-Nazzjonijiet Uniti dwar il-Bdil fil-Klima (UNFCCC) u tal-Protokoll ta’ Kyoto. L-UNFCCC u l-Protokoll ta’ Kyoto jirrikjedu li l-Partijiet jifformulaw, jimplimentaw, jippubblikaw u jaġġornaw regolarment il-programmi reġjonali u nazzjonali li fihom miżuri maħsuba biex itaffu l-bdil fil-klima billi jindirizzaw l-emissjonijiet antropoġeniċi mill-għejun u jipprovdu “sinks” li jassorbu l-gassijiet kollha li jikkawżaw l-effett serra li mhumiex ikkontrollati mill-Protokoll ta’ Montreal.

               (14)

               Il-Protokoll dwar l-Enerġija jikkontribwixxi biex jiġu sodisfatti r-rekwiżiti ta' l-UNFCCC li jittieħdu miżuri biex tkun iffaċilitata adattazzjoni xierqa għall-bdil fil-klima.

               (15)

               It-turiżmu huwa settur b'importanza ekonomika għolja fil-parti l-kbira ta' l-Alpi u huwa direttament marbut ma' impatti ambjentali u soċjali u huwa wkoll dipendenti fuqhom.

               (16)

               Madankollu, peress li r-reġjun tal-muntanji huwa żona unika u ekoloġikament sensittiva ħafna, bilanċ bejn l-interessi ekonomiċi u l-kwistjonijiet ambjentali huwa importanti ferm għall-iżvilupp sostenibbli tar-reġjun.

               (17)

               It-turiżmu huwa fenomenu dejjem iżjed globali, iżda fl-istess ħin għadu primarjament fl-isfera tar-responsabbiltà lokali u reġjonali. Fir-rigward tal-Komunità, f'dan il-kuntest huma relevanti, inter alia, id-Direttiva 85/337/KEE, id-Direttiva tal-Kunsill 92/43/KEE, ir-Regolament (KE) Nru 1980/2000 tal-Parlament Ewropew u tal-Kunsill tas-17 ta' Lulju 2000 dwar skema riveduta ta' l-għoti ta' l-eko-tikketta Komunitarja (15), Ir-Regolament (KE) Nru 761/2001 tal-Parlament Ewropew u tal-Kunsill tad-19 ta' Marzu 2001 li jippermetti l-parteċipazzjoni volontarja ta' organizzazzjonijiet fl-iskema Komunitarja għall-immaniġġjar ta' l-ambjent u verifika (EMAS) (16), ir-Riżoluzzjoni tal-Kunsill tal-21 ta' Mejju 2002 dwar il-futur tat-turiżmu Ewropew (17). Il-Konvenzjoni ta’ l-Alpi u l-Protokoll dwar it-Turiżmu tagħha, flimkien mal-Protokolli l-oħrajn li jistgħu jinfluenzaw is-settur tat-turiżmu, għandhom jirrappreżentaw strument ta’ qafas biex jistimola u jikkoordina l-kontribut tal-partijiet interessati f'livell reġjonali u lokali sabiex is-sostenibbiltà ssir xprun ewlieni fit-titjib tal-kwalità ta’ l-offerta turistika tar-reġjun Alpin.

               (18)

               L-għan globali tal-Protokoll dwar it-Turiżmu huwa l-promozzjoni tat-turiżmu sostenibbli, speċifikament billi jiġi żgurat li t-turiżmu huwa żviluppat u ġestit bil-kunsiderazzjoni ta’ l-impatti tiegħu fuq l-ambjent. Għal dan il-għan, jipprevedi miżuri u rakkomandazzjonijiet speċifiċi li jistgħu jintużaw bħala strumenti għar-rinfurzar ta' l-aspett ambjentali ta' l-innovazzjoni u r-riċerka, il-monitoraġġ u t-taħriġ, l-għodda u l-istrateġija ta' ġestjoni, il-proċeduri ta’ ppjanar u awtorizzazzjoni marbuta mat-turiżmu u partikolarment ma’ l-iżvilupp kwalitattiv tiegħu.

               (19)

               Il-Partijiet Kontraenti tat-tliet Protokolli għandhom jippromwovu l-edukazzjoni u t-taħriġ rilevanti u, addizzjonalment, jippromwovu t-tixrid tat-tagħrif lill-pubbliku dwar l-għanijiet, il-miżuri u l-implimentazzjoni ta’ kull wieħed minn dawn it-tliet Protokolli.

               (20)

               Jixraq li dawn il-Protokolli jiġu approvati mill-Komunità Ewropea.

         IDDEĊIEDA KIF ĠEJ:
   Artikolu 1
   Il-Protokoll dwar il-Ħarsien tal-Ħamrija (18), il-Protokoll dwar l-Enerġija (19) u l-Protokoll dwar it-Turiżmu (20) tal-Konvenzjoni Alpina, iffirmati f’Salzburg fis-7 ta’ Novembru 1991, huma b’dan approvati f’isem il-Komunità Ewropea.
   Artikolu 2
   Il-President tal-Kunsill huwa b’dan awtorizzat jaħtar il-persuna(i) bis-setgħa li tiddepożita/jiddepożitaw, f’isem il-Komunità, l-istrument ta’ approvazzjoni mar-Repubblika ta’ l-Awstrija skond l-Artikolu 27 tal-Protokoll dwar il-Ħarsien tal-Ħamrija, l-Artikolu 21 tal-Protokoll dwar l-Enerġija u l-Artikolu 28 tal-Protokoll dwar it-Turiżmu.
   Fl-istess ħin il-persuna(i) maħtura għandha/għandhom tiddepożita/jiddepożitaw id-Dikjarazzjonijiet relatati mal-Protokolli.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.

      Magħmul fil-Lussemburgu, 27 ta’ Ġunju 2006.

            Għall-Kunsill

            Il-President

         J. PRÖLL

      (1)  Opinjoni tat-13 ta' Ġunju 2006 (għadha mhijiex pubblikata fil-Ġurnal Uffiċjali).

      (2)  ĠU L 61, 12.3.1996, p. 31.

      (3)  ĠU L 337, 22.12.2005, p. 27.

      (4)  ĠU L 242, 10.9.2002, p. 1

      (5)  ĠU L 175, 5.7.1985, p. 40. Direttiva kif emendata l-aħħar bid-Direttiva Nru 2003/35/KE tal-Parlament Ewropew u tal-Kunsill (ĠU L 156, 25.6.2003, p. 17).

      (6)  ĠU L 181, 4.7.1986, p. 6. Direttiva kif emendata l-aħħar bir-Regolament (KE) Nru 807/2003 (ĠU L 122, 16.5.2003, p. 36).

      (7)  ĠU L 206, 22.7.1992, p. 7. Direttiva kif emendata l-aħħar bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).

      (8)  ĠU L 182, 16.7.1999, p. 1. Direttiva kif emendata bir-Regolament (KE) Nru 1882/2003.

      (9)  ĠU L 160, 26.6.1999, p. 80. Regolament kif emendat l-aħħar bir-Regolament (KE) Nru 2223/2004 (ĠU L 379, 24.12.2004, p. 1).

      (10)  ĠU L 327, 22.12.2000, p. 1. Direttiva kif emendata l-aħħar bid-Deċiżjoni Nru 2455/2001 (ĠU L 331, 15.12.2001, p. 1).

      (11)  ĠU L 283, 27.10.2001, p. 33. Direttiva kif emendata l-aħħar bl-Att ta' Adeżjoni 2003.

      (12)  ĠU L 1, 4.1.2003, p. 65.

      (13)  ĠU L 176, 15.7.2003, p. 29. Deċiżjoni kif emendata l-aħħar bid-Deċiżjoni Nru 787/2004/KE tal-Parlament Ewropew u tal-Kunsill (ĠU L 138, 30.4.2004, p. 12).

      (14)  ĠU L 176, 15.7.2003, p. 11.

      (15)  ĠU L 237, 21.9.2000, p. 1.

      (16)  ĠU L 114, 24.4.2001, p. 1. (Verżjoni korretta fil-ĠU L 327, 4.12.2002, p. 10). Regolament kif emendat l-aħħar bir-Regolament tal-Kummissjoni (KE) Nru 196/2006 (ĠU L 32, 4.2.2006, p. 4).

      (17)  ĠU C 135, 6.6.2002, p. 1.

      (18)  ĠU L 337, 22.12.2005, p. 29.

      (19)  ĠU L 337, 22.12.2005, p. 36.

      (20)  ĠU L 337, 22.12.2005, p. 43.


title: Deċiżjoni tal-Kunsill tad-9 ta’ Ġunju 2011 dwar l-iffirmar, f’isem l-Unjoni Ewropea, u l-applikazzjoni proviżorja tal-Protokoll maqbul bejn l-Unjoni Ewropea u r-Repubblika tal-Kap Verde li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-sajd fis-seħħ bejn iż-żewġ partijiet

text:
               9.7.2011

               MT

               Il-Ġurnal Uffiċjali tal-Unjoni Ewropea

               L 181/1

         DEĊIŻJONI TAL-KUNSILL
   tad-9 ta’ Ġunju 2011
   dwar l-iffirmar, f’isem l-Unjoni Ewropea, u l-applikazzjoni proviżorja tal-Protokoll maqbul bejn l-Unjoni Ewropea u r-Repubblika tal-Kap Verde li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-sajd fis-seħħ bejn iż-żewġ partijiet
   (2011/405/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43, flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fid-19 ta’ Diċembru 2006, il-Kunsill adotta r-Regolament (KE) Nru 2027/2006 dwar il-konklużjoni tal-Ftehim ta’ Sħubija fis-settur tas-sajd bejn il-Komunità Ewropea u r-Repubblika tal-Kap Verde (1).

               (2)

               Il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti minn dak il-Ftehim ta’ Sħubija jiskadi fil-31 ta’ Awwissu 2011.

               (3)

               L-Unjoni nnegozjat mar-Repubblika tal-Kap Verde (minn hawn ‘il quddiem imsejħa “il-Kap Verde”) Protokoll ġdid li joffri lill-bastimenti tal-UE opportunitajiet tas-sajd fl-ilmijiet li fihom il-Kap Verde teżerċita s-sovranità jew il-ġurisdizzjoni tagħha fuq is-sajd.

               (4)

               B’riżultat ta’ dawn in-negozjati, il-Protokoll il-ġdid ġie inizjalat fit-22 ta’ Diċembru 2010.

               (5)

               Sabiex jiżgura l-kontinwazzjoni tal-attivitajiet tas-sajd tal-bastimenti tal-UE, l-Artikolu 15 tal-Protokoll il-ġdid jipprevedi għall-applikazzjoni proviżorja tiegħu mill-1 ta’ Settembru 2011.

               (6)

               Jeħtieġ li l-Protokoll il-ġdid jiġi ffirmat u applikat proviżorjament, sakemm jitlestew il-proċeduri meħtieġa għall-konklużjoni tiegħu,

         ADOTTA DIN ID-DEĊIŻJONI:
   Artikolu 1
   L-iffirmar tal-Protokoll maqbul bejn l-Unjoni Ewropea u r-Repubblika tal-Kap Verde li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd fis-seħħ bejn iż-żewġ partijiet huwa b’dan approvat f’isem l-Unjoni, soġġett għall-konklużjoni ta’ dan il-Protokoll.
   It-test tal-Protokoll huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jaħtar lill-persuna/i bis-setgħa biex tiffirma/jiffirmaw il-Protrokoll f’isem l-Unjoni, soġġett għall-konklużjoni tiegħu.
   Artikolu 3
   Il-Protokoll għandu japplika b’mod proviżorju mill-1 ta’ Settembru 2011, sakemm jitlestew il-proċeduri meħtieġa għall-konklużjoni tiegħu.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, id-9 ta’ Ġunju 2011.

            Għall-Kunsill

            Il-President

         PINTÉR S.

      (1)  ĠU L 414, 30.12.2006, p. 1.
    ---documentbreak---

               9.7.2011

               MT

               Il-Ġurnal Uffiċjali tal-Unjoni Ewropea

               L 181/2

         PROTOKOLL
   maqbul bejn l-Unjoni Ewropea u r-Repubblika tal-Kap Verde li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-sajd fis-seħħ bejn iż-żewġ partijiet
   Artikolu 1
   Perijodu ta’ applikazzjoni u opportunitajiet tas-sajd
   1.   Għal perijodu ta’ tliet snin, l-opportunitajiet tas-sajd mogħtija lill-bastimenti tal-Unjoni Ewropea skont l-Artikolu 5 tal-Ftehim ta’ Sħubija fis-settur tas-Sajd għandhom jiġu stabbiliti kif ġej:
   Speċijiet li jpassu ħafna (speċijiet elenkati fl-Anness 1 tal-Konvenzjoni tan-Nazzjonijiet Uniti dwar il-liġi tal-Baħar tal-1982):

               —

               bastimenti tas-sajd għat-tonn bit-tartarun bil-friża abbord: 28 bastiment,

               —

               bastimenti tas-sajd għat-tonn bil-qasab u x-xlief: 11-il bastiment,

               —

               bastimenti tas-sajd bil-konz tal-wiċċ: 35 bastiment.

         2.   Il-paragrafu 1 għandu japplika soġġett għad-dispożizzjonijiet tal-Artikoli 4 u 5 ta’ dan il-Protokoll.
   Artikolu 2
   Kontribuzzjoni finanzjarja – Termini ta’ ħlas
   1.   Il-kontribuzzjoni finanzjarja msemmija fl-Artikolu 7 tal-Ftehim ta’ Sħubija dwar is-Sajd għandha tkun stabbilita, għall-perijodu msemmi fl-Artikolu 1, għal EUR 435 000.
   2.   Il-kontribuzzjoni finanzjarja tinkludi:

               (a)

               ammont annwali għall-aċċess għaż-ŻEE tal-Kap Verde ta’ EUR 325 000 ekwivalenti għal tunnellaġġ ta’ referenza ta’ 5 000 tunnellata fis-sena, u

               (b)

               ammont speċifiku ta’ EUR 110 000 fis-sena għall-appoġġ għall-implimentazzjoni tal-politika settorjali tas-sajd tal-Kap Verde.

         3.   Il-paragrafu 1 għandu japplika skont id-dispożizzjonijiet tal-Artikoli 3, 4, 5, 7 u 8 ta’ dan il-Protokoll u tal-Artikoli 12 u 13 tal-Ftehim ta’ Sħubija dwar is-Sajd.
   4.   Jekk il-kwantità globali tal-qabdiet magħmula mill-bastimenti tal-Unjoni Ewropea fl-ilmijiet tal-Kap Verde teċċedi l-5 000 tunnellata fis-sena, l-ammont totali ta’ EUR 325 000 tal-kontribuzzjoni finanzjarja annwali għandu jiżdied b’EUR 65 għal kull tunnellata addizzjonali maqbuda. Madankollu, l-ammont totali annwali mħallas mill-Unjoni ma għandux jeċċedi d-doppju tal-ammont indikat fil-paragrafu 2(a) (EUR 325 000). Meta l-kwantitajiet maqbuda mill-bastimenti tal-Unjoni Ewropea jeċċedu l-kwantitajiet li jikkorrispondu għad-doppju tal-ammont annwali totali, l-ammont dovut għall-kwantità li teċċedi dan il-limitu jitħallas is-sena ta’ wara.
   5.   Il-ħlas tal-kontribuzzjoni finanzjarja msemmija fil-paragrafu 2(a) u (b) hawn fuq għandu jsir mhux aktar tard minn 60 jum wara d-dħul fis-seħħ tal-Protokoll għall-ewwel sena u mhux aktar tard mid-data tal-anniversarju tal-Protokoll għas-snin segwenti.
   6.   L-awtoritajiet tal-Kap Verde għandu jkollhom diskrezzjoni sħiħa fir-rigward tal-użu li jsir mill-kontribuzzjoni finanzjarja msemmija fil-paragrafu 2(a).
   7.   Il-kontribuzzjoni finanzjarja għandha tiġi ttrasferita f’kont uniku tat-Teżor Pubbliku miftuħ f’istituzzjoni finanzjarja magħżula mill-awtoritajiet tal-Kap Verde.
   Artikolu 3
   Promozzjoni ta’ sajd sostenibbli u responsabbli fl-ilmijiet tal-Kap Verde
   1.   Il-Partijiet għandhom jiftiehmu fi ħdan il-Kumitat Konġunt previst fl-Artikolu 9 tal-Ftehim ta’ Sħubija dwar is-Sajd, sa mhux aktar tard minn tliet xhur wara d-dħul fis-seħħ ta’ dan il-Protokoll, dwar Programm Settorjali Multiannwali, u r-regoli tal-applikazzjoni tiegħu, b’mod partikolari:

               (a)

               il-linji gwida annwali u multiannwali għall-użu tal-kontribuzzjoni finanzjarja msemmija fl-Artikolu 2(2)(b);

               (b)

               l-għanijiet, kemm annwali kif ukoll multiannwali, li għandhom jintlaħqu sabiex jitrawwem sajd sostenibbli u responsabbli, filwaqt li jitqiesu l-prijoritajiet tal-Kap Verde fil-politika nazzjonali tas-sajd jew ta’ politiki oħra konnessi jew li għandhom impatt fuq il-promozzjoni tas-sajd responsabbli u sostenibbli;

               (ċ)

               il-kriterji u l-proċeduri li jridu jintużaw biex issir evalwazzjoni tar-riżultati miksuba, fuq bażi annwali.

         2.   Kwalunkwe emenda proposta għall-Programm Settorjali Multiannwali teħtieġ l-approvazzjoni taż-żewġ Partijiet fil-Kumitat Konġunt, jew abbażi ta’ skambju ta’ korrispondenza.
   3.   Kull sena, l-awtoritajiet tal-Kap Verde għandhom jiddeċiedu dwar l-allokazzjoni, ta’ ammont addizzjonali mal-kontribuzzjoni finanzjarja msemmija fl-Artikolu 2(2)(b) bil-għan li jiġi implimentat il-Programm Multiannwali. Din l-allokazzjoni trid tiġi kkomunikata lill-Unjoni Ewropea sa mhux aktar tard minn xahrejn (2) qabel id-data tal-anniversarju tal-Protokoll attwali.
   4.   Kull sena ż-żewġ Partijiet għandhom jagħmlu, fi ħdan il-Kumitat Konġunt, evalwazzjoni tar-riżultati tal-implimentazzjoni tal-Programm Settorjali Multiannwali. F’każ li din l-evalwazzjoni tindika li t-twettiq tal-għanijiet iffinanzjati direttament mill-kontribuzzjoni finanzjarja msemmija fl-Artikolu 2(2)(b) ta’ dan il-Protokoll, ma jkunx sodisfaċenti, l-Unjoni Ewropea tirriserva d-dritt li tnaqqas is-sehem tal-kontribuzzjoni finanzjarja bil-għan li taġġusta l-ammont allokat għall-implimentazzjoni tal-Programm skont ir-riżultati.
   Artikolu 4
   Kooperazzjoni xjentifika dwar sajd responsabbli
   1.   Iż-żewġ Partijiet b’dan jimpenjaw irwieħhom li jippromwovu s-sajd responsabbli fl-ilmijiet tal-Kap Verde fuq il-bażi tal-prinċipju ta’ non-iskriminazzjoni bejn id-diversi flotot tas-sajd preżenti f’dawk l-ilmijiet.
   2.   Matul il-perijodu kopert minn dan il-Protokoll, l-Unjoni Ewropea u l-awtoritajiet tal-Kap Verde għandhom jagħmlu ħilithom biex jimmonitorjaw il-qagħda tar-riżorsi tas-sajd fiż-żona tas-sajd tal-Kap Verde.
   3.   Iż-żewġ Partijiet għandhom jirrispettaw ir-rakkomandazzjonijiet u r-riżoluzzjonijiet tal-Kummissjoni Internazzjonali għall-Konservazzjoni tat-Tonn tal-Atlantiku (ICCAT) rigward il-ġestjoni responsabbli tas-sajd.
   4.   Skont l-Artikolu 4 tal-Ftehim tas-Sħubija dwar is-Sajd, abbażi tar-rakkomandazzjonijiet u r-riżoluzzjonijiet adottati fi ħdan l-ICCAT u fid-dawl tal-aqwa pariri xjentifiċi disponibbli, il-Partijiet għandhom jikkonsultaw flimkien fi ħdan il-Kumitat Konġunt previst fl-Artikolu 9 tal-Ftehim ta’ Sħubija dwar is-Sajd sabiex jadottaw, jekk ikun il-każ wara laqgħa xjentifika u bi ftehim komuni, miżuri ta’ ġestjoni sostenibbli tar-riżorsi tas-sajd li jolqtu l-attivitajiet tal-bastimenti tas-sajd tal-Unjoni Ewropea.
   Artikolu 5
   Aġġustament tal-opportunitajiet tas-sajd bi ftehim komuni
   L-opportunitajiet tas-sajd imsemmija fl-Artikolu 1 jistgħu jiġu aġġustati bi ftehim komuni sakemm ir-rakkomandazzjonijiet u r-riżoluzzjonijiet adottati mill-ICCAT jikkonfermaw li dan l-aġġustament jiggarantixxi l-ġestjoni sostenibbli tar-riżorsi tas-sajd koperti minn dan il-Protokoll. F’dan il-każ, il-kontribuzzjoni finanzjarja msemmija fl-Artikolu 2(2)(a) għandha tiġi aġġustata proporzjonalment u pro rata temporis u jsiru l-emendi meħtieġa għal dan il-Protokoll u l-Anness tiegħu.
   Artikolu 6
   Inċentivi għall-iżbarki u l-promozzjoni tal-kooperazzjoni bejn l-operaturi ekonomiċi
   1.   Iż-żewġ Partijiet għandhom jikkooperaw sabiex itejbu l-opportunitajiet ta’ żbark fil-portijiet Kap Verdjani.
   2.   Il-Kumitat Konġunt għandu jiddefinixxi t-termini rilevanti għal dan il-għan kif ukoll il-livell ta’ inċentivi finanzjarji li għandhom ikunu applikati.
   3.   Il-Partijiet għandhom jagħmlu ħilithom sabiex joħolqu l-kondizzjonijiet xierqa għall-promozzjoni tar-relazzjonijiet bejn il-kumpaniji tagħhom, fi kwistjonijiet tekniċi, ekonomiċi u kummerċjali, billi jrawmu ambjent li jippromwovi l-iżvilupp tan-negozju u tal-investimenti.
   Artikolu 7
   Sospensjoni tal-ħlas tal-kontribuzzjoni finanzjarja
   1.   Il-kontribuzzjoni finanzjarja hekk kif imsemmija fl-Artikolu 2(2)(a) u (b) tista’ tiġi sospiża jekk xi waħda jew aktar mill-kondizzjonijiet li ġejjin ikunu sodisfatti:

               (a)

               ċirkostanzi li mhumiex normali, għajr fenomeni naturali, iwaqqfu l-eżerċizzju tal-attivitajiet tas-sajd fiż ŻEE tal-Kap Verde;

               (b)

               wara bidliet sinifikanti fil-linji gwida politiċi li jkunu wasslu għall-konklużjoni ta’ dan il-Protokoll, waħda miż-żewġ Partijiet titlob ir-reviżjoni tad-dispożizzjonijiet tiegħu bil-ħsieb li dawn jiġu emendati;

               (ċ)

               l-Unjoni Ewropea tinnota li l-Kap Verde kiser xi elementi essenzjali u fundamentali tad-drittijiet tal-bniedem u tal-prinċipji demokratiċi kif ipprovduti fl-Artikolu 9 tal-Ftehim ta’ Cotonou.

         2.   L-Unjoni Ewropea tirriżerva d-dritt li tissospendi parti minn jew il-ħlas kollu tal-kontribuzzjoni finanzjarja speċifika prevista fl-Artikolu 2(2)(b) ta’ dan il-Protokoll:

               (a)

               meta r-riżultati miksuba ma jkunux konformi mal-ipprogrammar wara evalwazzjoni magħmula mill-Kumitat Konġunt;

               (b)

               f’każ li ma ssirx il-kontribuzzjoni finanzjarja.

         3.   Il-ħlas tal-kontribuzzjoni finanzjarja jibda mill-ġdid wara konsultazzjoni u ftehim bejn iż-żewġ Partijiet malli tiġi stabbilita mill-ġdid is-sitwazzjoni ta’ qabel l-avvenimenti msemmija fil-paragrafu 1, u/jew meta r-riżultati tal-implimentazzjoni finanzjarja msemmija fil-paragrafu 2 jiġġustifikawh.
   Artikolu 8
   Sospensjoni tal-implimentazzjoni tal-Protokoll
   1.   L-implimentazzjoni ta’ dan il-Protokoll tista’ tiġi sospiża fuq inizjattiva ta’ waħda mill-Partijiet jekk xi waħda jew aktar mill-kondizzjonijiet li ġejjin ikunu osservati:

               (a)

               ċirkostanzi li mhumiex normali, kif speċifikati fl-Artikolu 7.3(a) tal-Ftehim ta’ Sħubija dwar is-Sajd, iwaqqfu l-eżerċizzju tal-attivitajiet tas-sajd fiż-ŻEE tal-Kap Verde;

               (b)

               wara bidliet sinifikanti fil-linji gwida politiċi li jkunu wasslu għall-konklużjoni ta’ dan il-Protokoll, waħda miż-żewġ Partijiet titlob ir-reviżjoni tad-dispożizzjonijiet tiegħu bil-ħsieb li dawn jiġu emendati;

               (ċ)

               waħda miż-żewġ Partijiet tikser wieħed mill-elementi essenzjali u fundamentali tad-drittijiet tal-bniedem u tal-prinċipji demokratiċi kif previsti fl-Artikolu 9 tal-Ftehim ta’ Cotonou;

               (d)

               l-Unjoni Ewropea tonqos li tħallas il-kontribuzzjoni finanzjarja prevista fl-Artikolu 2(2a), għal raġunijiet oħrajn minbarra dawk previsti fl-Artikolu 7 ta’ dan il-Protokoll;

               (e)

               tilwima persistenti u li ma setgħetx tiġi solvuta fi ħdan il-Kumitat Konġunt bejn iż-żewġ Partijiet;

               (f)

               waħda miż-żewġ Partijiet ma tirrispettax id-dispożizzjonijiet ta’ dan il-Protokoll, l-Anness u l-Appendiċijiet.

         2.   Meta s-sospensjoni tal-applikazzjoni tal-Protokoll isseħħ għal raġunijiet oħra minbarra dawk imsemmija fil-punt 1(c) ta’ hawn fuq, din għandha tkun soġġetta għan-notifika bil-miktub mill-Parti kkonċernata tal-intenzjoni tagħha u mill-inqas tliet xhur qabel id-data li fiha s-sospensjoni tieħu effett. Is-sospensjoni tal-Protokoll minħabba r-raġunijiet imsemmija fil-punt 1(c) għandha tapplika minnufih wara li tittieħed id-deċiżjoni ta’ sospensjoni.
   3.   F’każ ta’ sospensjoni, il-Partijiet għandhom ikomplu bil-konsultazzjonijiet sabiex isibu soluzzjoni bonarja għat-tilwima ta’ bejniethom. Meta tinkiseb tali soluzzjoni, il-Protokoll jibda japplika mill-ġdid u s-somma tal-kontribuzzjoni finanzjarja għandha titnaqqas b’mod proporzjonali u pro rata temporis skont it-tul ta’ żmien li matulu l-applikazzjoni tal-Protokoll kienet sospiża.
   Artikolu 9
   Komunikazzjoni elettronika
   1.   Il-Kap Verde u l-UE jintrabtu li jistabbilixxu fl-iqsar żmien possibbli s-sistemi kompjuterizzati meħtieġa għall-komunikazzjoni elettronika tal-informazzjoni u tad-dokumenti kollha marbuta mal-implimentazzjoni tal-Ftehim.
   2.   Hekk kif is-sistemi previsti fil-punt 1 ta’ dan l-Artikolu jibdew jaħdmu, il-verżjoni elettronika ta’ dokument għandha tkun ikkunsidrata ekwivalenti għall-verżjoni tiegħu fuq il-karta f’kull aspett.
   3.   Il-Kap Verde u l-UE għandhom jinnotifikaw lil xulxin minnufih rigward kwalunkwe ħsara fis-sistema kompjuterizzata. L-informazzjoni u d-dokumenti marbuta mal-implimentazzjoni tal-Ftehim għandhom ikunu awtomatikament sostitwiti mill-verżjoni tagħhom fuq il-karta skont it-termini definiti fl-Anness.
   Artikolu 10
   Monitoraġġ bis-satellita
   Il-Kap Verde għandu jistabbilixxi fl-iqsar żmien possibbli sistema ta’ monitoraġġ bis-satellita (VMS) tal-bastimenti tas-sajd li jkunu qegħdin jistadu fl-ilmijiet tiegħu. Ladarba din is-sistema tkun stabbilita, id-dispożizzjonijiet definiti fl-Anness għal dan il-Protokoll għandhom japplikaw.
   Artikolu 11
   Kunfidenzjalità tad-dejta
   Il-Kap Verde jintrabat li d-dejta kollha relatata mal-bastimenti tal-UE u mal-attivitajiet tas-sajd tagħhom miksuba taħt il-Ftehim jiġu ttrattati f’kull mument b’mod kunfidenzjali u użati biss għall-implimentazzjoni tal-Ftehim.
   Artikolu 12
   Dispożizzjonijiet applikabbli tal-liġi nazzjonali
   1.   L-attivitajiet tal-bastimenti tas-sajd tal-Unjoni Ewropea li joperaw fl-ilmijiet tal-Kap Verde fil-qafas ta’ dan il-Protokoll għandhom ikunu rregolati mil-liġi applikabbli fil-Kap Verde, b’mod partikolari d-dispożizzjonijiet tal-pjan ta’ ġestjoni tar-riżorsi tas-sajd tal-Kap Verde, sakemm il-Ftehim ta’ Sħubija fis-settur tas-Sajd, dan il-Protokoll, l-Anness u l-Appendiċijiet tiegħu ma jistipulawx mod ieħor.
   2.   L-awtoritajiet tal-Kap Verde għandhom jinfurmaw lill-Kummissjoni Ewropea dwar kwalunkwe tibdil jew kwalunkwe leġislazzjoni ġdida li tirrigwarda s-settur tas-sajd.
   Artikolu 13
   Tul ta’ żmien
   Dan il-Protokoll u l-Anness tiegħu għandhom japplikaw għal perijodu ta’ tliet snin li jibda mill-applikazzjoni proviżorja skont l-Artikolu 15, sakemm ma jingħatax avviż tat-terminazzjoni skont l-
   Artikolu 14
   Terminazzjoni
   1.   Fil-każ ta’ terminazzjoni ta’ dan il-Protokoll, il-Parti kkonċernata għandha tinnotifika bil-miktub lill-Parti l-oħra bl-intenzjoni tagħha li ttemm il-Protokoll mill-inqas sitt xhur qabel id-data li fiha sseħħ it-terminazzjoni.
   2.   Kif tintbagħat in-notifika msemmija fil-paragrafu preċedenti għandhom jibdew il-konsultazzjonijiet bejn il-Partijiet.
   Artikolu 15
   Applikazzjoni proviżorja
   Dan il-Protokoll u l-Anness tiegħu għandhom japplikaw b’mod proviżorju mill-1 ta’ Settembru 2011.
   Artikolu 16
   Dħul fis-seħħ
   Dan il-Protokoll u l-Anness tiegħu għandhom jidħlu fis-seħħ fid-data li fiha l-Partijiet jinnotifikaw lil xulxin bit-tlestija tal-proċeduri meħtieġa f’dan ir-rigward.
   ANNESS

      KONDIZZJONIJIET GĦAT-TWETTIQ TAL-ATTIVITAJIET TAS-SAJD FIŻ-ŻONA TAS-SAJD TAL-KAP VERDE MILL-BASTIMENTI TAL-UNJONI EWROPEA

   KAPITOLU I

      DISPOŻIZZJONIJIET ĠENERALI

   Il-ħatra tal-awtorità kompetenti
   Għall-ħtiġijiet ta’ dan l-Anness u sakemm ma jkunx indikat mod ieħor, kwalunkwe referenza għall-Unjoni Ewropea (UE) jew għall-Kap Verde bħala awtorità kompetenti tindika:

               —

               għall-UE: il-Kummissjoni Ewropea, fejn xieraq permezz tad-delegazzjoni tal-UE fil-Kap Verde;

               —

               għall-Kap Verde: il-Ministeru responsabbli mis-Sajd.

         Iż-ŻEE nazzjonali
   Il-Kap Verde għandu jikkomunika lill-UE, qabel id-dħul fis-seħħ tal-Protokoll, il-koordinati ġeografiċi taż-ŻEE tiegħu kif ukoll tal-linji bażi.
   Iż-żoni tas-sajd
   Il-bastimenti tal-UE ikunu jistgħu jwettqu l-attivitajiet tas-sajd tagħhom lil hinn minn 12-il mil nawtiku mil-linji bażi.
   Il-ħatra ta’ aġent lokali
   Kull bastiment tal-UE li jippjana li jiżbarka jew jittrażborda f’port tal-Kap Verde għandu jkun irrappreżentat minn aġent residenti fil-Kap Verde.
   Il-kont bankarju
   Il-Kap Verde għandu jinforma lill-UE qabel id-dħul fis-seħħ tal-Protokoll dwar id-dettalji tal-kont(ijiet) bankarju/i li fuqu/fuqhom għandhom jiġu ddepożitati l-ammonti finanzjarji mħallsa mill-bastimenti tal-UE skont il-Ftehim. L-ispejjeż inerenti għat-trasferimenti bankarji għandhom jitħallsu mis-sidien tal-bastimenti.
   KAPITOLU II

      AWTORIZZAZZJONIJIET TAS-SAJD

   Prerekwiżit sabiex tinkiseb awtorizzazzjoni għas-sajd – bastimenti eliġibbli
   L-awtorizzazzjonijiet tas-sajd imsemmija fl-Artikolu 6 tal-Ftehim għandhom jinħarġu bil-kondizzjoni li l-bastiment ikun imniżżel fir-reġistru tal-bastimenti tas-sajd tal-UE u li l-obbligi preċedenti marbuta ma’ sid il-bastiment, mal-kaptan jew mal-bastiment stess, li jirriżultaw mill-attivitajiet ta’ sajd tagħhom fil-Kap Verde skont il-Ftehim, ikunu ġew sodisfatti.
   Applikazzjoni għall-awtorizzazzjoni tas-sajd
   L-UE għandha tissottometti lill-Kap Verde applikazzjoni għall-awtorizzazzjoni tas-sajd għal kull bastiment li jixtieq jistad fil-qafas tal-Ftehim, mill-anqas 15-il jum qabel id-data tal-bidu tal-validità mitluba, billi tuża l-formola li tinsab fl-Appendiċi 1 ta’ dan l-Anness. L-applikazzjoni għandha tkun ittajpjata jew miktuba b’mod ċar b’ittri kbar.
   Kull l-ewwel applikazzjoni għall-awtorizzazzjoni tas-sajd skont il-Protokoll fis-seħħ, jew wara bidla teknika fil-bastiment ikkonċernat, l-applikazzjoni għandha tkun akkumpanjata minn:

               i.

               il-prova tal-pagament tal-ħlas fiss għall-perijodu ta’ validità tal-awtorizzazzjoni tas-sajd mitluba, kif ukoll tal-kontribuzzjoni fissa għall-osservaturi msemmija fil-Kapitolu X ta’ dan l-Anness;

               ii.

               l-isem u l-indirizz tal-aġent lokali tal-bastiment; jekk ikun il-każ;

               iii.

               ritratt reċenti bil-kulur tal-bastiment, meħud mill-ġenb u ta’ mhux inqas minn 15–il ċentimetru × 10 ċentimetri;

               iv.

               kull dokument ieħor speċifikament meħtieġ skont il-Ftehim.

         Meta tiġġedded l-awtorizzazzjoni tas-sajd taħt il-Protokoll fis-seħħ, fil-każ ta’ bastiment li l-karatteristiċi tekniċi tiegħu ma jkunux inbidlu, l-applikazzjoni għat-tiġdid għandha tkun akkumpanjata biss mill-prova tal-pagament tal-ħlas u tal-kontribuzzjoni fissa għall-ispejjeż marbuta mal-osservatur.
   Il-ħlasijiet fissi bil-quddiem
   L-ammont tal-ħlas fiss għandu jkun stabbilit fuq bażi ta’ rata annwali ddeterminata fl-iskedi tekniċi fl-Appendiċi 2 ta’ dan l-Anness. Dan għandu jinkludi t-taxxi nazzjonali u lokali kollha, minbarra t-taxxi tal-port, it-taxxi tat-trażbord u l-ispejjeż għas-servizzi.
   Lista proviżorja tal-bastimenti awtorizzati għas-sajd
   Malli jaslu l-applikazzjonijiet għall-awtorizzazzjoni tas-sajd, il-Kap Verde għandu jistabbilixxi fl-iqsar żmien possibbli u għal kull kategorija ta’ bastimenti l-lista proviżorja tal-bastimenti li applikaw. Din il-lista għandha tiġi kkomunikata minnufih lill-awtorità nazzjonali responsabbli mill-kontroll tas-sajd u lill-UE.
   L-UE għandha tibgħat il-lista proviżorja lil sid il-bastiment jew lill-aġent. F’każ li l-uffiċċji tal-UE jkunu magħluqa, il-Kap Verde jista’ jibgħat il-lista proviżorja direttament lil sid il-bastiment, jew lill-aġent tiegħu, u jibgħat kopja lill-UE.
   Ħruġ tal-awtorizzazzjoni tas-sajd
   Il-Kap Verde għandu joħroġ l-awtorizzazzjoni tas-sajd lill-UE sa mhux aktar tard minn 15-il jum wara li jirċievi l-fajl tal-applikazzjoni komplut.
   F’każ ta’ tiġdid ta’ awtorizzazzjoni tas-sajd matul il-perijodu tal-applikazzjoni tal-Protokoll, l-awtorizzazzjoni l-ġdida għandu jkun fiha referenza ċara għall-awtorizzazzjoni inizjali tas-sajd.
   L-UE għandha tibgħat l-awtorizzazzjoni tas-sajd lil sid il-bastiment jew lill-aġent. F’każ li l-uffiċċji tal-UE jkunu magħluqa, il-Kap Verde jista’ jibgħat l-awtorizzazzjoni tas-sajd direttament lil sid il-bastiment, jew lid-destinatarju awtorizzat minnu, u jibgħat kopja lill-UE.
   Lista tal-bastimenti awtorizzati għas-sajd
   Mal-ħruġ tal-awtorizzazzjoni tas-sajd, il-Kap Verde għandu jistabbilixxi fl-iqsar żmien possibbli u għal kull kategorija ta’ bastimenti l-lista definittiva tal-bastimenti awtorizzati li jistadu fiż-żona tal-Kap Verde. Din il-lista għandha tkun ikkomunikata minnufih lill-awtorità nazzjonali responsabbli mill-kontroll tas-sajd u lill-UE u għandha tissostitwixxi l-lista proviżorja msemmija hawn fuq.
   Tul tal-validità tal-awtorizzazzjoni tas-sajd
   L-awtorizzazzjonijiet tas-sajd għandhom validità ta’ sena u jistgħu jiġġeddu.
   Sabiex ikun jista’ jiġi determinat il-bidu tal-perijodu tal-validità, perijodu annwali jfisser:

               i.

               fl-ewwel sena tal-applikazzjoni tal-Protokoll, il-perijodu bejn id-data tad-dħul fis-seħħ tiegħu u l-31 ta’ Diċembru tal-istess sena;

               ii.

               imbagħad, kull sena kalendarja sħiħa;

               iii.

               fl-aħħar sena tal-applikazzjoni tal-Protokoll, il-perijodu bejn l-1 ta’ Jannar u d-data tal-iskadenza tal-Protokoll.

         Żamma abbord tal-awtorizzazzjoni tas-sajd
   L-awtorizzazzjoni tas-sajd għandha tinżamm abbord f’kull ħin.
   Madankollu, il-bastimenti huma awtorizzati li jistadu malli jkunu mniżżla fuq il-lista proviżorja msemmija hawn fuq. Dawn il-bastimenti għandhom dejjem iżommu l-lista proviżorja abbord sa ma toħroġ l-awtorizzazzjoni tas-sajd tagħhom.
   Trasferiment tal-awtorizzazzjoni tas-sajd
   L-awtorizzazzjoni tas-sajd għandha tkun stabbilita għal bastiment speċifiku u mhijiex trasferibbli.
   Madankollu, fil-każ ta’ force majeure u fuq talba tal-UE, l-awtorizzazzjoni tas-sajd għandha tiġi ssostitwita minn awtorizzazzjoni tas-sajd ġdida, maħruġa f’isem bastiment ieħor simili għall-bastiment li ser ikun sostitwit.
   It-trasferiment għandu jsir billi sid il-bastiment jew lill-aġent fil-Kap Verde jibgħat lura l-awtorizzazzjoni tas-sajd li sejra tkun sostitwita, u bl-istabbiliment fl-iqsar żmien possibbli mill-Kap Verde tal-awtorizzazzjoni ta’ sostituzzjoni. L-awtorizzazzjoni ta’ sostituzzjoni għandha tintbagħat fl-iqsar żmien possibbli lil sid il-bastiment, jew lill-aġent tiegħu, meta tintbagħat lura l-awtorizzazzjoni li ser tkun sostitwita. L-awtorizzazzjoni tas-sajd il-ġdida għandha tidħol fis-seħħ fl-istess jum li titħassar l-awtorizzazzjoni sostitwita.
   Il-Kap Verde għandu jaġġorna fl-iqsar żmien possibbli l-lista tal-bastimenti awtorizzati li jistadu. Il-lista l-ġdida għandha tkun ikkomunikata minnufih lill-awtorità nazzjonali responsabbli mill-kontroll tas-sajd u lill-UE.
   Bastimenti ta’ appoġġ
   Fuq talba tal-UE, il-Kap Verde għandu jawtorizza l-bastimenti tal-UE li jkollhom awtorizzazzjoni tas-sajd sabiex ikunu mgħejjuna minn bastimenti ta’ appoġġ. Il-bastimenti ta’ appoġġ għandhom itajru l-bandiera ta’ Stat Membru tal-UE, jew ikunu parti minn kumpanija Ewropea, u ma jistgħux ikunu mgħammra biex jaqbdu l-ħut u lanqas jintużaw għat-trażbord.
   Il-Kap Verde għandu jispeċifika l-attivitajiet ta’ appoġġ kif ukoll il-kondizzjonijiet ta’ kisba tal-awtorizzazzjonijiet, u għandu jistabbilixxi l-lista tal-bastimenti ta’ appoġġ awtorizzati u jinnotifikaha minnufih lill-awtorità nazzjonali responsabbli mill-kontroll tas-sajd u lill-UE.
   KAPITOLU III

      MIŻURI TEKNIĊI

   Il-miżuri tekniċi applikabbli għall-bastimenti li jkollhom awtorizzazzjoni tas-sajd, li jirrigwardaw iż-żona, l-irkaptu tas-sajd u l-qbid inċidentali, huma speċifikati għal kull kategorija tas-sajd fl-iskedi tekniċi fl-Appendiċi 2 ta’ dan l-Anness.
   Il-bastimenti għandhom jirrispettaw ir-rakkomandazzjonijiet kollha adottati mill-ICCAT (Kummissjoni Internazzjonali għall-Konservazzjoni tat-Tonn tal-Atlantiku).
   KAPITOLU IV

      DIKJARAZZJONI TAL-QABDIET

   Il-ġurnal tas-sajd
   Il-kaptan ta’ bastiment tal-UE li jistad fil-qafas tal-Ftehim għandu jżomm ġurnal tas-sajd, li l-mudell tiegħu għal kull kategorija ta’ sajd jinsab fl-Appendiċi 3 ta’ dan l-Anness.
   Il-ġurnal tas-sajd għandu jimtela mill-kaptan għal kull jum li l-bastiment ikun fiż-żona tas-sajd tal-Kap Verde.
   Il-kaptan għandu jikteb kuljum fil-ġurnal tas-sajd il-kwantità ta’ kull speċi, identifikata permezz tal-kodiċi alfa 3 tal-FAO, maqbuda u miżmuma abbord, espressa f’kilogrammi ta’ piż tal-ħut ħaj jew, jekk ikun il-każ, f’numri individwali. Il-kaptan għandu jniżżel ukoll f’każ li ma jinqabad xejn minn kwalunkwe speċi ewlenija.
   Jekk ikun il-każ, il-kaptan għandu jirreġistra ukoll kuljum fil-ġurnal tas-sajd il-kwantitajiet ta’ kull speċi mitfugħin lura fil-baħar, espressi f’kilogrammi ta’ piż ħaj jew, jekk ikun il-każ, f’numri individwali.
   Il-ġurnal tas-sajd għandu jimtela b’mod ċar, b’ittri kbar, u jkun iffirmat mill-kaptan.
   Il-preċiżjoni tal-informazzjoni rreġistrata fil-ġurnal tas-sajd taqa’ taħt ir-responsabbiltà tal-kaptan.
   Dikjarazzjoni tal-qabdiet
   Il-kaptan għandu jiddikjara l-qabdiet tal-bastiment billi jibgħat lill-Kap Verde l-ġurnali tas-sajd tiegħu għall-perijodu tal-preżenza tiegħu fiż-żona tas-sajd tal-Kap Verde.
   Il-ġurnali tas-sajd għandhom jintbagħtu skont it-termini li ġejjin:

               i.

               f’każ ta’ waqfa f’port tal-Kap Verde, kull oriġinal tal-ġurnal tas-sajd għandu jingħata lir-rappreżentant lokali tal-Kap Verde, li tiegħu għandu jagħti rċevuta bil-miktub;

               ii.

               f’każ ta’ ħruġ miż-żona tas-sajd tal-Kap Verde mingħajr ma jgħaddi minn port tal-Kap Verde, kull oriġinal tal-ġurnal tas-sajd għandu jintbagħat fi żmien 14-il jum wara l-wasla fi kwalunkwe port ieħor, jew f’kull każ fi żmien 30 jum wara l-ħruġ miż-żona tal-Kap Verde

                           a.

                           permezz ta’ ittra mibgħuta lill-Kap Verde,

                           b.

                           jew permezz ta’ fax, fuq in-numru kkomunikat mill-Kap Verde,

                           c.

                           jew permezz tal-posta elettronika.

         Iż-żewġ Partijiet għandhom jagħmlu ħilithom sabiex jistabbilixxu sistema ta’ rappurtar tal-qabdiet ibbażata fuq skambju elettroniku tal-informazzjoni kollha.
   Hekk kif il-Kap Verde jkun jista’ jirċievi r-rapporti tal-qabdiet permezz tal-posta elettronika, il-kaptan għandu jibgħat il-ġurnali tas-sajd lill-Kap Verde fl-indirizz elettroniku kkomunikat mill-Kap Verde. Il-Kap Verde għandu jikkonferma minnufih li rċieva l-ġurnali permezz tal-posta elettronika.
   Il-kaptan għandu jibgħat kopja tal-ġurnali tas-sajd kollha lill-UE. Fil-każ tal-bastimenti tat-tonn bit-tartarun u bil-konz tal-wiċċ, il-kaptan għandu jibgħat ukoll kopja tal-ġurnali kollha tas-sajd lil wieħed mill-istituti xjentifiċi li ġejjin:

               i.

               IRD (Institut de recherche pour le développement)

               ii.

               IEO (Instituto Español de Oceanografia),

               iii.

               IPIMAR (Instituto Português de Investigação Maritima), jew

               iv.

               INDP (Instituto Nacional de Desenvolvimento das Pescas).

         Ir-ritorn tal-bastiment fiż-żona tal-Kap Verde fil-perijodu tal-validità tal-awtorizzazzjoni tas-sajd tiegħu għandu jagħti lok għal rapport ġdid tal-qabdiet.
   F’każ li d-dispożizzjonijiet dwar ir-rappurtar tal-qabdiet ma jiġux irrispettati, il-Kap Verde jista’ jissospendi l-awtorizzazzjoni tas-sajd bil-bastiment ikkonċernat sakemm jikseb ir-rapporti neqsin tal-qabdiet u jissanzjona lil sid il-bastiment skont id-dispożizzjonijiet previsti għal dan mil-liġi nazzjonali fis-seħħ. F’każ ta’ nuqqas ta’ rispett b’mod ripetut, il-Kap Verde jista’ jirrifjuta t-tiġdid tal-awtorizzazzjoni tas-sajd. Il-Kap Verde għandu jinforma minnufih lill-UE dwar kwalunkwe sanzjoni applikata f’dan il-kuntest.
   Stqarrija finali tal-ħlasijiet għall-bastimenti tas-sajd tat-tonn u bil-konz tal-wiċċ
   L-UE għandha tistabbilixxi għal kull bastiment tas-sajd tat-tonn bit-tartarun u bil-konz tal-wiċċ, stqarrija finali tal-ħlasijiet dovuti mill-bastiment taħt il-perijodu annwali ta’ attività tas-sena preċedenti bbażata fuq ir-rapporti tal-qabdiet tiegħu kkonfermati mill-istituti xjentifiċi msemmija hawn fuq.
   L-UE għandha tikkomunika din l-istqarrija finali lill-Kap Verde u lil sid il-bastiment qabel il-31 ta’ Lulju ta’ dik is-sena. Fi żmien 30 jum mid-data tat-trasmissjoni, il-Kap Verde jista’ jikkontesta l-istqarrija finali, abbażi ta’ elementi ta’ evidenza. F’każ ta’ nuqqas ta’ ftehim, il-Partijiet għandhom jikkooperaw fi ħdan il-Kumitat Konġunt. Jekk il-Kap Verde ma jagħmilx oġġezzjoni fi żmien 30 jum, l-istqarrija finali tiġi meqjusa bħala adottata.
   Jekk l-istqarrija finali tkun ogħla mill-ħlas fiss mħallas qabel għall-kisba tal-awtorizzazzjoni tas-sajd, sid il-bastiment għandu jħallas il-bilanċ lill-Kap Verde sa mhux aktar tard mit-30 ta’ Settembru ta’ dik is-sena. Jekk l-istqarrija finali tkun inqas mis-somma fissa mħallsa qabel, sid il-bastiment ma jistax jirkupra s-somma li jifdal.
   KAPITOLU V

      ĦATT L-ART U TRAŻBORD

   Il-kaptan ta’ bastiment tal-UE li jixtieq iħott f’port tal-Kap Verde, jew jittrażborda qabdiet magħmula fiż-żona tal-Kap Verde, għandu jinnotifika lill-Kap Verde, mill-inqas 24 siegħa qabel il-ħatt l-art jew it-trażbord:

               a.

               l-isem tal-bastiment tas-sajd involut fit-trażbord jew fil-ħatt l-art,

               b.

               il-port fejn ser isir il-ħatt l-art jew it-trażbord,

               c.

               id-data u l-ħin previsti għall-ħatt l-art jew għat-trażbord,

               d.

               il-kwantità (espressa f’kilogrammi ta’ piż tal-ħut ħaj jew, jekk ikun il-każ, f’numri individwali) għal kull speċi li tkun sejra tinħatt jew tiġi ttrażbordata (identifikata permezz tal-Kodiċi alfa 3 tal-FAO tagħha),

               e.

               f’każ ta’ trażbord, l-isem tal-bastiment destinatarju,

               f.

               iċ-ċertifikat tas-saħħa tal-bastiment destinatarju.

         L-operazzjoni ta’ trażbord għandha ssir fl-ilmijiet ta’ port tal-Kap Verde awtorizzat għal dan. Mhuwiex permess it-trażbord fuq il-baħar.
   Jekk id-dispożizzjonijiet ma jiġux irrispettati għandhom jiġu applikati s-sanzjonijiet previsti għal dan mil-liġi tal-Kap Verde.
   Bastiment tal-UE li jħott f’port tal-Kap Verde jew li jbiegħ il-qabdiet tiegħu lil xi impjant tal-ipproċessar fil-Kap Verde jibbenifika minn inċentiv finanzjarju fil-forma ta’ tnaqqis parzjali tal-ħlas, skont il-limiti stabbiliti fl-iskedi tekniċi fl-Appendiċi 2 ta’ dan l-Anness.
   KAPITOLU VI

      KONTROLL

   Dħul u ħruġ miż-żona
   Kull dħul jew ħruġ miż-żona tas-sajd tal-Kap Verde ta’ bastiment tal-UE li jkollu awtorizzazzjoni tas-sajd għandu jkun innotifikat lill-Kap Verde fi żmien 3 sigħat qabel id-dħul jew il-ħruġ.
   Meta jinnotifika d-dħul jew il-ħruġ tiegħu, il-bastiment għandu jikkomunika b’mod partikolari:

               i.

               id-data, is-siegħa u r-rotta previsti;

               ii.

               il-kwantità ta’ kull speċi miżmuma abbord, identifikata permezz tal-Kodiċi alfa 3 tal-FAO tagħha u espressa f’kilogrammi ta’ piż tal-ħut ħaj jew, jekk ikun il-każ, f’numri individwali;

               iii.

               il-preżentazzjoni tal-prodotti.

         Il-komunikazzjoni għandha ssir preferibbilment permezz tal-posta elettronika, jew inkella, b’fax jew bir-radju, f’indirizz elettroniku, numru tat-telefon jew fuq frekwenza mogħtija mill-Kap Verde. Il-Kap Verde għandu jikkomunika minnufih lill-bastimenti kkonċernati u lill-UE kwalunkwe tibdil fl-indirizz elettroniku, in-numru tat-telefown jew il-frekwenza ta’ trażmissjoni.
   Kull bastiment li jinqabad jistad fiż-żona tal-Kap Verde mingħajr ma jkun avża minn qabel il-preżenza tiegħu jitqies bħala bastiment mingħajr awtorizzazzjoni tas-sajd.
   Spezzjoni fuq il-baħar
   L-ispezzjoni fuq il-baħar fiż-żona tal-Kap Verde li ssir fuq il-bastimenti tal-UE li jkollhom awtorizzazzjoni tas-sajd għandha ssir minn bastimenti u spetturi tal-Kap Verde faċilment identifikabbli bħala uffiċjali maħtura għall-kontroll tal-attivitajiet tas-sajd.
   Qabel ma jitilgħu abbord, l-ispetturi tal-Kap Verde għandhom javżaw lill-bastiment tal-UE dwar id-deċiżjoni tagħhom li jagħmlu spezzjoni. L-ispezzjoni għandha ssir minn mhux aktar minn żewġ spetturi, li jkollhom juru l-identità u l-kwalifika tagħhom ta’ spettur qabel jibdew l-ispezzjoni.
   L-ispetturi tal-Kap Verde għandhom jibqgħu abbord il-bastiment tal-UE iż-żmien meħtieġ biex iwettqu l-kompiti marbuta mal-ispezzjoni. Huma għandhom jagħmlu spezzjoni b’mod li jillimitaw l-impatt fuq il-bastiment, l-attività tas-sajd u l-merkanzija tiegħu.
   Il-Kap Verde jista’ jawtorizza lill-UE sabiex tipparteċipa fl-ispezzjoni fuq il-baħar bħala osservatur.
   Il-kaptan tal-bastiment tal-UE għandu jiffaċilita l-imbark u x-xogħol tal-ispetturi tal-Kap Verde.
   Fl-aħħar ta’ kull spezzjoni, l-ispetturi tal-Kap Verde għandhom jagħmlu rapport dwar l-ispezzjoni. Il-kaptan tal-bastiment tal-UE għandu d-dritt li jinkludi l-kummenti tiegħu fir-rapport tal-ispezzjoni. Ir-rapport tal-ispezzjoni għandu jkun iffirmat mill-ispettur li jagħmel ir-rapport u mill-kaptan tal-bastiment tal-UE.
   L-ispetturi tal-Kap Verde għandhom iħallu kopja tar-rapport ta’ spezzjoni lill-kaptan tal-bastiment tal-UE qabel ma jinżlu mill-bastiment. Il-Kap Verde għandu jittrażmetti kopja tar-rapport ta’ spezzjoni lill-UE fi żmien 8 ijiem wara l-ispezzjoni.
   Spezzjoni fil-port
   L-ispezzjoni fil-port tal-bastimenti tal-UE li jħottu l-art jew jittrażbordaw, fl-ilmijiet ta’ port tal-Kap Verde, qabdiet magħmula fiż-żona tal-Kap Verde għandha ssir minn spetturi tal-Kap Verde faċilment identifikabbli bħala uffiċjali maħtura għall-kontroll tal-attivitajiet tas-sajd.
   L-ispezzjoni għandha ssir minn mhux aktar minn żewġ spetturi, li jkollhom juru l-identità u l-kwalifika tagħhom ta’ spettur qabel jibdew l-ispezzjoni. L-ispetturi tal-Kap Verde għandhom jibqgħu abbord il-bastiment tal-UE iż-żmien meħtieġ biex iwettqu l-kompiti marbuta mal-ispezzjoni. Huma għandhom jagħmlu spezzjoni b’mod li jillimitaw l-impatt fuq il-bastiment, fuq l-attività ta’ ħatt l-art jew ta’ trażbord u fuq il-merkanzija tiegħu.
   Il-Kap Verde jista’ jawtorizza lill-UE sabiex tipparteċipa fl-ispezzjoni fuq il-baħar bħala osservatur.
   Il-kaptan tal-bastiment tal-UE għandu jiffaċilita x-xogħol tal-ispetturi tal-Kap Verde.
   Fl-aħħar ta’ kull spezzjoni, l-ispettur tal-Kap Verde għandu jagħmel rapport dwar l-ispezzjoni. Il-kaptan tal-bastiment tal-UE għandu d-dritt li jinkludi l-kummenti tiegħu fir-rapport tal-ispezzjoni. Ir-rapport tal-ispezzjoni għandu jkun iffirmat mill-ispettur li jagħmel ir-rapport u mill-kaptan tal-bastiment tal-UE.
   L-ispettur tal-Kap Verde għandu jħalli kopja tar-rapport tal-ispezzjoni lill-kaptan tal-bastiment tal-UE malli tintemm l-ispezzjoni. Il-Kap Verde għandu jittrażmetti kopja tar-rapport tal-ispezzjoni lill-UE fi żmien 8 ijiem wara l-ispezzjoni.
   KAPITOLU VII

      SISTEMA TA’ MONITORAĠĠ BIS-SATELLITA (VMS)

   Messaġġi dwar il-pożizzjoni tal-bastimenti – sistema VMS
   Meta jkunu fiż-żona tal-Kap Verde, il-bastimenti tal-UE li jkollhom awtorizzazzjoni tas-sajd għandhom ikunu mgħammra b’sistema ta’ monitoraġġ bis-satellita (Vessel Monitoring System - VMS) li tiżgura l-komunikazzjoni awtomatika u kontinwa tal-pożizzjoni tagħhom, f’kull ħin, liċ-Ċentru ta’ Monitoraġġ tas-Sajd (Fisheries Monitoring Center – FMC) tal-Istat tal-bandiera.
   Kull messaġġ ta’ pożizzjoni għandu

               i.

               jinkludi

                           a.

                           l-identifikazzjoni tal-bastiment,

                           b.

                           l-aktar pożizzjoni ġeografika reċenti tal-bastiment (lonġitudni, latitudni) b’marġini ta’ żball ta’ inqas minn 500 metru u b’livell ta’ fiduċja ta’ 99 %,

                           c.

                           id-data u l-ħin tar-reġistrazzjoni tal-pożizzjoni,

                           d.

                           il-veloċità u l-limitu tal-bastiment;

               ii.

               ikun ikkonfigurat skont il-format fl-Appendiċi 4 ta’ dan l-Anness.

         L-ewwel pożizzjoni rreġistrata wara d-dħul fiż-żona tal-Kap Verde għandha tkun identifikata bil-kodiċi “ENT”. Il-pożizzjonijiet kollha sussegwenti għandhom ikunu identifikati bil-kodiċi “POS”, minbarra l-ewwel pożizzjoni rreġistrata wara l-ħruġ miż-żona tal-Kap Verde, li għandha tkun identifikata bil-kodiċi “EXI”.
   L-FMC tal-Istat tal-bandiera għandu jipprovdi l-ipproċessar awtomatiku u, f’dak il-każ, it-trażmissjoni elettronika tal-messaġġi ta’ pożizzjoni. Il-messaġġi ta’ pożizzjoni għandhom ikunu rreġistrati b’mod sigur u miżmuma għal perijodu ta’ tliet snin.
   Trażmissjoni mill-bastiment f’każ ta’ ħsara tas-sistema VMS
   Il-kaptan għandu jiżġura f’kull ħin li s-sistema VMS tal-bastiment tiegħu hija għal kollox operattiva u li l-messaġġi ta’ pożizzjoni jkunu trażmessi b’mod korrett lill-FMC tal-Istat tal-bandiera.
   F’każ ta’ ħsara, is-sistema VMS tal-bastiment għandha tissewwa jew tiġi sostitwita fi żmien xahar. Wara dan iż-żmien, il-bastiment ma jkunx aktar awtorizzat jistad fiż-żona tal-Kap Verde.
   Il-bastimenti li jistadu fiż-żona tal-Kap Verde b’sistema VMS difettuża għandhom jikkomunikaw il-messaġġi ta’ pożizzjoni tagħhom permezz tal-posta elettronika, bir-radju jew bil-fax lill-FMC tal-Istat tal-bandiera, mill-inqas kull erba’ sigħat, billi jagħtu l-informazzjoni kollha meħtieġa.
   Komunikazzjoni sikura tal-messaġġi ta’ pożizzjoni lill-Kap Verde
   L-FMC tal-Istat tal-bandiera jittrażmetti awtomatikament il-messaġġi ta’ pożizzjoni tal-bastimenti kkonċernati lill-FMC tal-Kap Verde. L-FMCs tal-Istat tal-bandiera u tal-Kap Verde għandhom jiskambjaw bejniethom l-indirizzi elettroniċi ta’ kuntatt u jinfurmaw minnufih lil xulxin bi kwalunkwe tibdil f’dawn l-indirizzi.
   It-trażmissjoni tal-messaġġi ta’ pożizzjoni bejn l-FMCs tal-Istat tal-bandiera u tal-Kap Verde għandha ssir b’mod elettroniku skont sistema ta’ komunikazzjoni sikura.
   L-FMC tal-Kap Verde għandu jinforma minnufih lill-FMC tal-Istat tal-bandiera u lill-UE dwar kwalunkwe interruzzjoni fil-wasla tal-messaġġi ta’ pożizzjoni konsekuttivi ta’ bastiment li jkollu awtorizzazzjoni tas-sajd, meta l-bastiment ikkonċernat ma jkunx innotifika l-ħruġ tiegħu miż-żona.
   Funzjonament ħażin tas-sistema ta’ komunikazzjoni
   Il-Kap Verde għandu jassigura l-kompatibbiltà tat-tagħmir elettroniku tiegħu ma’ dak tal-FMC tal-Istat tal-bandiera u jinforma minnufih lill-UE dwar kull ħsara fil-komunikazzjoni u fil-wasla tal-messaġġi ta’ pożizzjoni, bl-għan li tinstab soluzzjoni teknika fl-inqas żmien possibbli. Il-Kumitat Konġunt għandu jkun mgħarraf rigward kwalunkwe tilwima.
   Il-kaptan jitqies responsabbli għal kull manipulazzjoni fis-sistema VMS tal-bastiment bil-ħsieb li tfixkel il-funzjonament tagħha jew tiffalsifika l-messaġġi ta’ pożizzjoni. Kull reat ikun soġġett għas-sanzjonijiet previsti mil-liġi fis-seħħ tal-Kap Verde.
   Reviżjoni tal-frekwenza tal-messaġġi ta’ pożizzjoni
   Fuq il-bażi ta’ elementi fondati li jipprovdu evidenza ta’ reat, il-Kap Verde jista’ jitlob lill-FMC tal-Istat tal-bandiera, b’kopja lill-UE, li jnaqqas l-intervall ta’ trażmissjoni tal-messaġġi ta’ pożizzjoni ta’ bastiment għal intervall ta’ tletin minuta għal perjodu ta’ investigazzjoni partikolari. Dawn l-elementi ta’ evidenza għandhom ikunu trażmessi mill-Kap Verde lill-FMC tal-Istat tal-bandiera u lill-UE. L-FMC tal-Istat tal-bandiera għandu jibgħat minnufih lill-Kap Verde l-messaġġi ta’ pożizzjoni skont il-frekwenza l-ġdida.
   Wara l-perijodu ta’ investigazzjoni partikolari, il-Kap Verde għandu jinforma lill-FMC tal-Istat tal-bandiera u lill-UE dwar monitoraġġ li jista’ jkun meħtieġ.
   KAPITOLU VIII

      KSUR

   Trattament tal-ksur
   Kull ksur imwettaq minn bastiment tal-UE li għandu awtorizzazzjoni tas-sajd skont id-dispożizzjonijiet ta’ dan l-Anness għandu jissemma f’rapport ta’ spezzjoni.
   Il-firma tar-rapport ta’ spezzjoni mill-kaptan ma tippreġudikax id-dritt għad-difiża ta’ sid il-bastiment fil-konfront tal-ksur denunzjat.
   Waqfien tal-bastiment – Laqgħa ta’ informazzjoni
   Fejn ikun permess, skont il-leġislazzjoni fis-seħħ tal-Kap Verde fir-rigward ta’ ksur denunzjat, kull bastiment tal-UE involut fir-reat jista’ jkun imġiegħel iwaqqaf l-attività tas-sajd tiegħu u, meta l-bastiment ikun fuq il-baħar, li jidħol lura f’port tal-Kap Verde.
   Il-Kap Verde għandu jinnotifika lill-UE, fi żmien massimu ta’ 24 siegħa, kull waqfien ta’ bastiment tal-UE li jkollu awtorizzazzjoni tas-sajd. Din in-notifika għandha tkun akkumpanjata mill-elementi ta’ evidenza tar-reat denunzjat.
   Qabel ma tittieħed kwalunkwe miżura fil-konfront tal-bastiment, tal-kaptan, tal-ekwipaġġ jew tat-tagħbija, minbarra l-miżuri maħsuba għall-konservazzjoni tal-provi, il-Kap Verde għandu jorganizza fuq talba tal-UE, fi żmien ġurnata tax-xogħol wara n-notifika tal-waqfien tal-bastiment, laqgħa ta’ informazzjoni sabiex jispjega l-fatti li jkunu wasslu għall-waqfien tal-bastiment u jispjega kwalunkwe konsegwenza. Rappreżentant tal-Istat tal-bandiera tal-bastiment jista’ jattendi għal din il-laqgħa ta’ informazzjoni.
   Piena għall-ksur – Proċedura ta’ kompromess
   Il-piena għall-ksur denunzjat għandha tkun stabbilita mill-Kap Verde skont id-dispożizzjonijiet tal-liġi nazzjonali fis-seħħ.
   Meta s-soluzzjoni tar-reat tinvolvi proċedura ġudizzjarja, qabel jingħata bidu għaliha, u sakemm ir-reat ma jkunx jinvolvi att kriminali, tinfetaħ proċedura ta’ kompromess bejn il-Kap Verde u l-UE sabiex ikunu ddeterminati t-termini u l-livell tal-piena. Rappreżentant tal-Istat tal-bandiera tal-bastiment jista’ jattendi għal din il-proċedura ta’ kompromess. Il-proċedura ta’ kompromess tintemm sa mhux aktar tard minn 3 ijiem wara n-notifika tal-waqfien tal-bastiment.
   Proċedimenti legali – garanzija bankarja
   Jekk il-proċedura ta’ kompromess ma tirnexxix u l-ksur jittella’ quddiem il-qorti ġudizzjarja kompetenti, sid il-bastiment involut fir-reat għandu jiddepożita garanzija bankarja fil-bank magħżul mill-Kap Verde u li l-ammont tagħha, stabbilit mill-Kap Verde, ikopri l-ispejjeż marbuta mal-waqfien tal-bastiment, il-multa stmata u kwalunkwe kumpens. Il-garanzija bankarja tibqa’ marbuta sakemm tintemm il-proċedura ġudizzjarja.
   Il-garanzija bankarja għandha tiġi rilaxxata u tingħata lura lil sid il-bastiment minnufih wara li tingħata s-sentenza:

               a.

               kollha, jekk ma tingħata l-ebda sanzjoni,

               b.

               sal-bilanċ li jifdal, f’każ li l-piena twassal għal multa inferjuri għall-garanzija bankarja.

         Il-Kap Verde għandu jinforma lill-UE dwar ir-riżultati tal-proċedura ġudizzjarja fi żmien 8 ijiem mill-għoti tas-sentenza.
   Ir-rilaxx tal-bastiment u l-ekwipaġġ
   Il-bastiment għandu jinħeles u l-ekwipaġġ tiegħu jitħalla jitlaq mill-port wara l-ħlas tal-multa stabbilita fil-proċedura ta’ kompromess, jew wara d-depożitu tal-garanzija bankarja.
   KAPITOLU IX

      IMBARK TAL-BAĦRIN

   Numru ta’ baħrin li għandhom ikunu imbarkati
   Waqt l-attività tas-sajd tagħhom fiż-żona tal-Kap Verde l-bastimenti tal-UE għandhom itellgħu abbord baħrin mill-Kap Verde fil-limiti li ġejjin:

               a.

               il-flotta ta’ bastimenti tas-sajd tat-tonn bit-tartarun għandha ttella’ mill-inqas 6 baħrin;

               b.

               il-flotta ta’ bastimenti tat-tonn li jistadu bil-qasab għandha ttella’ mill-inqas 2 baħrin;

               c.

               il-flotta ta’ bastimenti tas-sajd bil-konz tal-wiċċ għandha ttella’ mill-inqas 5 baħrin.

         Is-sidien tal-bastimenti tal-UE għandhom jagħmlu minn kollox sabiex itellgħu abbord baħrin oħrajn mill-Kap Verde.
   Għażla ħielsa tal-baħrin
   Il-Kap Verde għandu jkollu lista tal-baħrin mill-Kap Verde kkwalifikati sabiex jittellgħu abbord il-bastimenti tal-UE.
   Sid il-bastiment, jew l-aġent tiegħu, għandu jagħżel liberament minn din il-lista l-baħrin tal-Kap Verde li ser itella’ abbord u jinnotifika lill-Kap Verde dwar ir-reġistrazzjoni tagħhom fost l-ekwipaġġ.
   Kuntratti tal-baħrin
   Fil-każ tal-baħrin mill-Kap Verde, il-kuntratt ta’ impjieg għandu jkun stabbilit minn sid il-bastiment jew l-aġent tiegħu u l-baħri, possibbilment irrappreżentat mill-unjin tiegħu. Dan ikun kopert mill-Awtorità marittima tal-Kap Verde u jistipula b’mod partikolari d-data u l-port tat-tlugħ abbord.
   Il-kuntratt jiggarantixxi lill-baħri l-benefiċċju tal-iskema tas-sigurtà soċjali applikabbli għalih fil-Kap Verde. Għandu jinkludi assigurazzjoni tal-ħajja, tas-saħħa u tal-inċidenti.
   Kopja tal-kuntratt għandha tingħata lill-firmatarji.
   Id-drittijiet fundamentali fuq ix-xogħol stabbiliti mid-dikjarazzjoni tal-Organizzazzjoni Internazzjonali tax-Xogħol (ILO) għandhom japplikaw għall-baħrin mill-Kap Verde. B’mod partikolari din tirrigwarda d-dritt ta’ assoċjazzjoni u tal-għarfien effettiv tad-dritt għan-negozjar kollettiv u l-eliminazzjoni tad-diskriminazzjoni fil-qasam tal-impjiegi u tax-xogħol.
   Salarju tal-baħrin
   Is-salarju tal-baħrin mill-Kap Verde għandu jitħallas minn sid il-bastiment. Dan għandu jiġi stabbilit qabel ma tinħareġ l-awtorizzazzjoni tas-sajd u bi qbil komuni bejn is-sid jew l-aġent tiegħu u l-Kap Verde. Is-salarju ma jistax ikun inferjuri għal dak applikabbli għall-ekwipaġġi tal-bastimenti nazzjonali, u lanqas għall-istandards tal-ILO.
   Obbligi tal-baħri
   Il-baħri għandu jirrapporta lill-kaptan tal-bastiment indikat lilu lejliet id-data ta’ imbark stipulata fil-kuntratt tiegħu. Il-kaptan għandu jinforma lill-baħri dwar id-data u l-ħin tal-imbark. Jekk il-baħri jabbanduna jew ma jirrappurtax fid-data u l-ħin previsti għall-imbark, il-kuntratt ta’ dan il-baħri jaqa’ u sid il-bastiment awtomatikament jinħall mill-obbligu li jtella’ lil dan il-baħri abbord. F’dan il-każ, sid il-bastiment ma jkun soġġett għall-ebda multa jew kumpens.
   Nuqqas ta’ imbark ta’ baħrin mill-Kap Verde
   Is-sidien tal-bastimenti ta’ flotta li ma jtellgħux abbord baħrin mill-Kap Verde, għandhom iħallsu, qabel it-30 ta’ Settembru ta’ dik is-sena, għal kull baħri taħt in-numru ffissat fil-bidu ta’ dan il-kapitolu, somma fissa ta’ EUR 20 għal kull jum li matulu l-bastimenti tagħhom ikunu preżenti fiż-żona tal-Kap Verde.
   Il-Kap Verde għandu juża din is-somma sabiex jiffinanzja t-taħriġ ta’ baħrin nazzjonali.
   KAPITOLU X

      OSSERVATURI TAL-KAP VERDE

   Osservazzjoni tal-attivitajiet tas-sajd
   Il-bastimenti awtorizzati li jistadu għandhom ikunu soġġetti għal sistema ta’ osservazzjoni tal-attivitajiet tas-sajd tagħhom skont il-Ftehim.
   Din is-sistema ta’ osservazzjoni għandha tkun konformi mad-dispożizzjonijiet previsti mir-rakkomandazzjonijiet adottati mill-ICCAT (Kummissjoni Internazzjonali għall-Konservazzjoni tat-Tonn tal-Atlantiku).
   Bastimenti u osservaturi magħżula
   Il-Kap Verde għandu jagħżel il-bastimenti tal-UE li jtellgħu abbord osservatur kif ukoll l-osservatur assenjat lilu sa mhux aktar tard minn 15-il jum qabel id-data prevista għall-imbark tal-osservatur.
   Meta tinħareġ l-awtorizzazzjoni tas-sajd, il-Kap Verde għandu jinforma lill-UE u lil sid il-bastiment, jew l-aġent tiegħu, dwar il-bastimenti u l-osservaturi magħżula, kif ukoll iż-żmien tal-preżenza tal-osservatur abbord kull bastiment. Il-Kap Verde għandu jinforma minnufih lill-UE u lil sid il-bastiment, jew l-aġent tiegħu, dwar kwalunkwe tibdil fil-bastimenti u l-osservaturi magħżula.
   Il-Kap Verde għandu jagħmel ħiltu sabiex ma jagħżilx osservaturi għall-bastimenti li diġà jkollhom osservatur abbord jew li jkunu jinsabu diġà taħt l-obbligu formali li jtellgħu abbord osservatur waqt l-attività tas-sajd ikkonċernata, waqt l-attivitajiet tagħhom f’żoni oħrajn ta’ sajd minbarra dawk tal-Kap Verde.
   Iż-żmien ta’ preżenza tal-osservatur abbord il-bastiment ma jistax jaqbeż iż-żmien meħtieġ sabiex iwettaq il-kompiti tiegħu.
   Kontribuzzjoni finanzjarja fissa
   Mal-pagament tal-ħlas fiss, sid il-bastiment għandu jħallas lill-Kap Verde ammont fiss ta’ EUR 100 fis-sena għal kull bastiment.
   Salarju tal-osservatur
   Is-salarju u l-ispejjeż soċjali tal-osservatur jitħallsu mill-Kap Verde.
   Kondizzjonijiet tal-imbark
   Il-kondizzjonijiet tal-imbark tal-osservatur, b’mod partikolari ż-żmien tal-preżenza abbord, huma definiti bi ftehim komuni bejn sid il-bastiment jew l-aġent tiegħu u l-Kap Verde.
   Abbord, l-osservatur għandu jiġi ttrattat bħala uffiċjal. Madankollu, l-akkomodazzjoni abbord tal-osservatur għandha tikkunsidra l-istruttura teknika tal-bastiment.
   L-ispejjeż tal-akkomodazzjoni u tal-ikel abbord il-bastiment jitħallsu minn sid il-bastiment.
   Il-kaptan għandu jieħu l-miżuri kollha li jaqgħu taħt ir-responsabbiltà tiegħu sabiex jassigura s-sigurtà fiżika u l-benessri ġenerali tal-osservatur.
   L-osservatur għandu jingħata l-faċilitajiet kollha meħtieġa sabiex iwettaq il-funzjonijiet tiegħu. Huwa għandu jkollu aċċess għall-mezzi ta’ komunikazzjoni, għad-dokumenti relatati mal-attivitajiet tas-sajd tal-bastiment, b’mod partikolari l-ġurnal tas-sajd u l-ktieb tan-navigazzjoni, kif ukoll għall-partijiet tal-bastiment marbuta direttament mal-kompiti tiegħu.
   Obbligu tal-osservatur
   Matul il-preżenza tiegħu abbord, l-osservatur:

               a.

               għandu jieħu l-miżuri kollha xierqa sabiex la jinterrompi u lanqas itellef l-attivitajiet tas-sajd;

               b.

               jirrispetta l-proprjetà u t-tagħmir li jkun hemm fuq il-bastiment;

               c.

               jirrispetta l-kunfidenzjalità ta’ kull dokument tal-bastiment.

         Imbark u żbark tal-osservatur
   L-imbark tal-osservatur għandu jsir fil-port magħżul minn sid il-bastiment.
   Sid il-bastiment jew id-destinatarju awtorizzat minnu għandu jikkomunika lill-Kap Verde, b’avviż bil-quddiem ta’ 10 ijiem qabel l-imbark, id-data, il-ħin u l-port għall-imbark tal-osservatur. F’każ li l-osservatur jittella’ abbord f’pajjiż barrani, l-ispejjeż tal-vjaġġ tiegħu biex jasal fil-port tal-imbark jitħallsu minn sid il-bastiment.
   F’każ li l-osservatur ma jippreżentax ruħu għall-imbark sa 12-il siegħa wara d-data u l-ħin miftiehma, sid il-bastiment jinħall awtomatikament mill-obbligu tiegħu li jtella’ abbord lil dan l-osservatur. Huwa jkun liberu li jħalli l-port u jibda l-attivitajiet tas-sajd tiegħu.
   Meta l-osservatur ma jitniżżilx f’port tal-Kap Verde, sid il-bastiment għandu jħallas l-ispejjeż tal-vjaġġ tal-osservatur lura lejn il-Kap Verde fl-iqsar żmien possibbli.
   Kompiti tal-osservatur
   L-osservatur għandu jwettaq il-kompiti li ġejjin:

               (a)

               josserva l-attivitajiet tas-sajd tal-bastiment;

               (b)

               jivverifika l-pożizzjoni tal-bastiment waqt l-attivitajiet tas-sajd;

               (ċ)

               jieħu kampjun bijoloġiku bħala parti minn programm xjentifiku;

               (d)

               jieħu nota tal-irkaptu tas-sajd użat;

               (e)

               jivverifika l-informazzjoni rrappurtata fil-ġurnal ta’ abbord dwar il-qabdiet li jkunu saru fiż-żona tal-Kap Verde;

               (f)

               jivverifika l-perċentwali tal-qabdiet inċidentali u jagħmel stima ta’ kemm sar rimi mill-qabda;

               (g)

               jikkomunika l-osservazzjonijiet tiegħu bir-radju, fax jew posta elettronika, mill-inqas darba fil-ġimgħa meta l-bastiment jopera fiż-żona tal-Kap Verde, inkluż il-volum abbord tal-qabdiet ewlenin u sekondarji.

         Ir-rapport tal-osservatur
   Qabel ma jħalli l-bastiment, l-osservatur għandu jippreżenta rapport tal-osservazzjonijiet tiegħu lill-kaptan tal-bastiment. Il-kaptan tal-bastiment għandu d-dritt li jinkludi l-kummenti tiegħu fir-rapport tal-osservatur. Ir-rapport għandu jkun iffirmat mill-osservatur u mill-kaptan. Il-kaptan għandu jingħata kopja tar-rapport mill-osservatur.
   L-osservatur għandu jagħti r-rapport tiegħu lill-Kap Verde, li jibgħat kopja tiegħu lill-UE fi żmien 8 ijiem wara l-iżbark tal-osservatur.


title: Deċiżjoni tal-Kummissjoni tal-14 ta’ Lulju 2017 dwar il-membri tal-grupp konsultattiv dwar il-katina alimentari u s-saħħa tal-annimali u tal-pjanti stabbilit bid-Deċiżjoni 2004/613/KE

text:
               15.7.2017

               MT

               Il-Ġurnal Uffiċjali tal-Unjoni Ewropea

               C 230/25

         DEĊIŻJONI TAL-KUMMISSJONI
   tal-14 ta’ Lulju 2017
   dwar il-membri tal-grupp konsultattiv dwar il-katina alimentari u s-saħħa tal-annimali u tal-pjanti stabbilit bid-Deċiżjoni 2004/613/KE
   (2017/C 230/05)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kummissjoni 2004/613/KE tas-6 ta’ Awwissu 2004 (1) marbut mal-kreazzjoni ta’ grupp konsultattiv tal-katina alimentari u tas-saħħa tal-annimali u veġetali, u b’mod partikolari l-Artikolu 3 tagħha,
   Billi:

               (1)

               Ġie stabbilit grupp konsultattiv dwar il-katina alimentari u s-saħħa tal-annimali u tal-pjanti bid-Deċiżjoni 2004/613/KE b’effett mill-25 ta’ Awwissu 2004. Dan il-grupp huwa kkonsultat mill-Kummissjoni fuq il-programm ta’ ħidma tiegħu dwar is-sigurtà tal-ikel u l-għalf, it-tikkettar u l-preżentazzjoni tal-ikel u l-għalf, in-nutrizzjoni tal-bniedem fir-rigward tal-leġiżlazzjoni dwar l-ikel, is-saħħa u t-trattament xieraq tal-annimali, u s-saħħa tal-pjanti u wkoll dwar kwalunkwe miżuri li l-Kummissjoni trid tieħu jew tipproponi f’dawn l-oqsma.

               (2)

               Skont l-Artikolu 3(3) tad-Deċiżjoni 2004/613/KE, il-Kummissjoni għandha tagħżel l-għaqdiet Ewropej rappreżentattivi li jissodisfaw bl-aktar mod effettiv il-kriterji msemmija fl-Artikolu 3(1) ta’ dik id-Deċiżjoni u li rreaġixxew għas-sejħa għal applikazzjonijiet.

               (3)

               Oriġinarjament, il-Kummissjoni għażlet 36 membru tal-grupp konsultattiv. Il-lista tal-membri oriġinali ġiet ippubblikata f’Il-Ġurnal Uffiċjali tal-Unjoni Ewropea fl-2005 (2).

               (4)

               Is-sħubija tal-grupp konsultattiv ġiet estiża bid-Deċiżjoni 2011/242/UE (3).

               (5)

               Il-Kummissjoni issa rrevediet is-sħubija tal-grupp konsultattiv, b’mod partikolari sabiex jitqiesu r-rekwiżiti stabbiliti mir-regoli orizzontali riveduti għall-Gruppi ta’ Esperti tal-Kummissjoni (4). Wara sejħa għal applikazzjonijiet, intgħażlu 45 membru.

               (6)

               Il-membri kollha tal-grupp konsultattiv għandhom status ugwali.

         IDDEĊIEDIET KIF ĠEJ:
   Artikolu 1
   Il-Kummissjoni taħtar, bħala membri tal-grupp konsultattiv dwar il-katina alimentari u s-saħħa tal-annimali u tal-pjanti, il-korpi tal-partijiet ikkonċernati elenkati fl-Anness.
   Artikolu 2
   Ħatra
   Il-Membri għandhom jinħatru għal ħames snin. Il-mandat tagħhom jista’ jiġġedded.
   Artikolu 3
   Tħassir
   Id-Deċiżjoni 2011/242/UE titħassar.
   Artikolu 4
   Applikabbiltà
   Din id-Deċiżjoni hija applikabbli mid-data tal-adozzjoni tagħha.

      Magħmul fi Brussell, l-14 ta’ Lulju 2017.

            Għall-Kummissjoni

         Vytenis ANDRIUKAITIS

            Membru tal-Kummissjoni

      (1)  ĠU L 275, 25.8.2004, p. 17.

      (2)  ĠU C 97, 21.4.2005, p. 2.

      (3)  ĠU L 101, 15.4.2011, p. 126.

      (4)  Id-Deċiżjoni tal-Kummissjoni C(2016) 3301.

      ANNESS

                  AESGP

                  Association of the European Self-Medication Industry

                  AIPCE-CEP

                  European Fish Processors & Traders Association

                  AVEC

                  Association de l’Aviculture, de l’Industrie et du Commerce de Volailles dans les Pays de l’Union Européenne

                  BEUC

                  Bureau Européen des Unions de Consommateurs

                  CEFIC

                  European Chemical Industry Council

                  CELCAA

                  European Liaison Committee for Agriculture and agri-food trade

                  CLITRAVI

                  Centre de liaison des industries transformatrices de viande de l’UE

                  COCERAL

                  Comité du commerce des céréales, aliments du bétail, oléagineux, huile d’olive, huiles et graisses et agrofournitures de l’UE

                  COGECA

                  European agri-cooperatives

                  COPA

                  European farmers

                  ECPA

                  European Crop Protection Association

                  ECSLA

                  European Cold Storage and Logistics Association

                  EFFAT

                  European Federation of Food, Agriculture and Tourism Trade Unions

                  EFPRA

                  European Fat Processors & Renderers Association

                  EHPM

                  European Federation of Associations of Health Product Manufacturers

                  ELO

                  European Landowners’ Organization asbl

                  ENA

                  European Nurserystock Association

                  EOCC

                  European Organic Certifiers Council

                  EPBA

                  European Professional Beekeepers Association

                  EU specialty food ingredients

                  Federation of European Specialty Food Ingredients Industries (previously known as ELC)

                  EUROCOMMERCE

                  EuroCommerce

                  EUROCOOP

                  European Community of Consumer Co-operatives

                  EUROGROUP FOR ANIMALS

                  Eurogroup for Animals

                  FACE

                  Federation of Associations for Hunting & Conservation of the EU

                  FEAP

                  Federation of European Aquaculture Producers

                  FEDIAF

                  Fédération européenne des industries des aliments pour animaux familiers

                  FEFAC

                  Fédération Européenne des Fabricants d’Aliments Composés

                  FEFANA

                  EU Association of Specialty Feed Ingredients and their Mixtures

                  FESASS

                  Fédération Européenne pour la Santé Animale et la Sécurité Sanitaire

                  FoEE

                  Friends of the Earth Europe

                  FoodDrinkEurope

                  FoodDrinkEurope

                  FOODSERVICE EUROPE

                  FoodServiceEurope

                  FRESHFEL

                  Freshfel Europe - the forum for the European fresh fruits and vegetables chain

                  FVE

                  Federation of Veterinarians of Europe

                  HOTREC

                  HOTREC, Hotels, Restaurants & Cafés in Europe

                  IFAH-EUROPE

                  International Federation for Animal Health-Europe AISBL

                  IFOAM EU GROUP

                  International Federation of Organic Agriculture Movements EU Regional Group

                  Independent Retail Europe

                  Independent Retail Europe (formerly UGAL) - Union of Groups of Independent Retailers of Europe

                  IPIFF

                  International Platform of Insects for Food & Feed Association

                  PAN EUROPE

                  Pesticide Action Network Europe

                  PFP

                  Primary Food Processors

                  SLOW FOOD

                  Slow Food (NA)

                  SNE

                  Specialised Nutrition Europe

                  UEAPME

                  Union européenne de l’Artisanat et des petites et moyennes entreprises, aisbl

                  UECBV

                  Union Européenne du Commerce du Bétail et de la Viande